Elman Nəsirov: “Ermənistanın bu addımı, heç bir halda, yüksək səviyyəli Azərbaycan-İsrail münasibətlərinə mənfi təsir etməyəcək”\nErmənistanın Təl-Əvivdə səfirliyi rəsmən açılıb. Belə ki, İsrailin Roş-Haşana bayramı ərəfəsində paytaxt Təl-Əvivdə işğalçı Ermənistanın səfirliyinin rəsmi açılışı olub. Məlumata görə, səfirlik “Beyt-Tekstil” binasında yerləşir.\nMərasimə İsrail Xarici İşlər Nazirliyinin "Avrasiya-2" departamentinin müdiri İzhak Karmel-Kaqan da qatılıb.\nMərasimdə çıxış edən səfir Armen Smbatyan səfirliyin yəhudi təqviminə görə yeni il ərəfəsində işə başlamasında xüsusi bir simvolizm olduğunu qeyd edib. Öz növbəsində, İzhak Karmel-Kaqan İsrail dövləti adından Ermənistanın diplomatik nümayəndəliyinin açılmasını alqışlayıb və ölkələr arasındakı münasibətlərin inkişafının vacib bir proses olduğunu, bunun açıq və konstruktiv dialoqun ortaya çıxacağı təqdirdə gələcəkdə istənilən səviyyəli problemlərin həllinə imkan verəcəyini vurğulayıb.\nTəbii ki, Ermənistanın İsraildə səfirlik açması Azərbaycanın maraqlarına uyğun deyil. Nəzərə almaq lazımdır ki, Azərbaycanın İsraildə hələ səfirliyi yoxdur. İşğalçı Ermənistan bundan öz mənfur məqsədləri üçün istifadə etməyə çalışacaq.\nGöründüyü kimi, artıq Ermənistan İsraildə səfirliyini açdı. O zaman, Azərbaycan-İsrail münasibətlərini nə gözləyir ?\n“Bu addım, nəticə etibarilə, Ermənistan-İran münasibətlərinə çox mənfi təsir göstərəcək”\nMəsələyə münasibət bildirən millət vəkili Elman Nəsirovun sözlərinə görə, Ermənistanın Təl-Əvivdə səfirlik açması yüksək səviyyəli Azərbaycan-İsrail münasibətlərinə mənfi təsir edə bilməyəcək: “Əvvəla Ermənistanın İsraildə səfirlik açmaq prosesi çox ləng gedirdi. Bunun da bir sıra obyektiv və subyektiv səbəbləri vardı. İlk növbədə, bu onunla bağlı idi ki, bu addıma ermənilərin özünün birmənalı yanaşması yox idi. Ermənistanın özündə bu ideyanın əleyhdarları var idi. Onlar bunu onunla əsaslandırırdılar ki, bu addım, nəticə etibarilə, Ermənistan-İran münasibətlərinə çox mənfi təsir göstərəcək. Ancaq bütün bunlara baxmayaraq, İsraildə səfirlik açmaq istəyənlər üstünlük təşkil etdilər. Belə bir addımın atılması, heç şübhəsiz ki, İran-Ermənistan münasibətlərinə mənfi təsir göstərəcək. Ancaq Ermənistanın bu addımı, heç bir halda, yüksək səviyyəli Azərbaycan-İsrail münasibətlərinə mənfi təsir etməyəcək. Azərbaycanla İsrail arasında təhlükəsizlik məsələlərində, bu ölkənin neftlə təminatında çox ciddi əlaqələr formalaşıb. Eyni zamanda, Azərbaycanla İsrail arasında hərbi-texniki əməkdaşlıq məsələlərində çox yüksək inkişaf səviyyəsi mövcuddur. Azərbaycan İsraildən ən müasir silahların alıcısı kimi çıxış edir. Ona görə də Ermənistanın səfirlik açması, heç bir halda, Azərbaycanın İsraillə bu sahədə əməkdaşlığına mane ola bilməyəcək”.\nMillət vəkilinin fikrincə, Ermənistanın İranla münasibətləri pisləşəcək.


Polsa hokumeti istefaya gedib - Azadliq Xeber\nPolsa hokumeti istefaya gedib\nPolşa hökuməti istefaya gedib\n8 Dekabr, 2017 20:33 xeber – Bu gün Polşa hökuməti Beata Şidlonun rəhbərliyi altında rəsmi olaraq istefaya gedib.\n“Report”un “RİA Novosti”yə istinadən verdiyi xəbərə görə, ölkə prezidenti Andjey Duda Prezident Sarayında keçirilən rəsmi mərasim zamanı B.Şidloya baş nazirin və Nazirlər Kabinetinin istefasını qəbul etməsinə dair aktı təqdim edib.\nB.Şidloya yeni Nazirlər Kabineti yaradılana qədər hökumətə rəhbərlik etmək tapşırılıb.\nBundan başqa, prezident A.Duda baş nazirin müavini Mateuş Moravetskinin baş nazir vəzifəsinə namizədliyini irəli sürüb və ona Nazirlər Kabinetini formalaşdırmağı həvalə edib.\nQeyd edək ki, dekabrın 7-də B.Şidlo hakim “Hüquq və Ədalət” Partiyasının Siyasi Komitəsinə istefasına dair müraciət edib. Komitə onun istefasını qəbul edib və baş nazirin müavini, maliyyə və inkişaf naziri Mateuş Moravetskini baş nazir postuna namizəd seçib.\nSəsvermə dekabrın 12-də keçiriləcək.


Tunisin Ennahda partiyası mühüm dəyişiklik edir [Video]\nTunisin Ennahda partiyası mühüm dəyişiklik edir\nPartiya siyasi və dini fəaliyyətlərini ayırır.\nTunisin mötədil islamçı Ennahda partiyası demokrat müsəlman kimliyini qeyd etmək məqsədilə siyasi və dini fəaliyyətlərini ayırdığını deyir. Bu addımın Tunisdə inqilabdan öncəki siyasi qarışıqlıqdan çıxaraq indi artıq bu Şimali Afrika ölkəsində əsas oyunçulardan birinə və hazırkı koalisiya hökümətinin üzvünə çevrilən partiya üçün yeni bir səhifə açacağı gözlənilir.\nBu Ennahdanın islamçı zəmini olan vətəndaş partiyası, eyni zamanda demokratik ölkədərdəki kimi siyasi bir partiya olduğunu göstərir.\nBu ay Tunisin kurort şəhəri Hammametdə təmtəraqlı partiya qurultayı keçiriləcək.\nBu, təkcə Ennahdadanın təməlini qoyanlar üçün özlərini yaxşı hiss etmək anı deyil, həm də Tunisin mötədil islamçıları üçün yeni istiqamətin başlanğıcıdır- onlar siyasi və dini fəaliyyətlərini ayırır.\n“Bu Ennahdanın islamçı zəmini olan vətəndaş partiyası, eyni zamanda demokratik ölkədərdəki kimi siyasi bir partiya olduğunu göstərir.”\nBu dəyişiklik o deməkdir ki, seçilmiş rəsmilər eyni anda dini və ictimai vəzifələr tuta bilməz. Əbdessalem kimi partiya liderləri deyir ki, bu bölgü Ennahdaya diqqəti Tunisin iqitsadiyyatının inkişafı və yüksək işsizliyi aradan qaldırılması kimi iki məsəyə yönəltməyə yardım edəcək.\nBu isə bir çox tunislinin, hətta Ennahdaya şübhə ilə yanaşanların belə eşitmək istədiyi mesajdır.\nEnnahda hərəkatının tərəfdarları\n“Ümid edirik ki, Ennahda Tunis və tunislilər barədə düşünərək bəzi işlər görəcək. Mən hakimiyyətdə bu ölkəni bərpa edəcək birilərini görmək istəyirəm.”\nÖtən il Nobel mükafatı laureatı olan həmkarlar ittifaqı lideri Vided Buçamaui də Ennahdanın irəli sürəcəyi təklifləri gözləyir.\n“Biz siyasət və dini ayırmalıyıq, çünki digər ölkələr kimi olmalıyıq, amma eyni zamanda da dinimizlə fəxr etməliyik,” deyə o bildirir.\nBiz siyasət və dini ayırmalıyıq, çünki digər ölkələr kimi olmalıyıq, amma eyni zamanda da dinimizlə fəxr etməliyik.\nBaşqaları isə Ennahdaya etibar etmir, çünki partiya daha öncə post-inqilab dövrünün ilk höküməti olaraq rakidal islamçılara qarşı basqılar tətbiq etməyə və ya ölkə iqtisadiyyatını inkişaf etdirməyə nail olmamışdı.\n“Ennahda çox geridə qalıb, gələcəyə baxmır.”\nPartiya hələ də bəzi tunisliləri islamçı demokratiya ideyası barədə ciddi olduğuna və bu ideyanın həqiqətən də nə demək olduğuna inandırmağa çalışmalıdır.


Xəbər 30/05/2020 23:22\n“Mən maska taxmamağa görə cərimənin tətbiq edilməsinin tərəfdarı deyiləm.”\nBu sözləri Milli Məclisin İqtisadi siyasət, sənaye və sahibkarlıq komitəsinin üzvü, deputat Vahid Əhmədov deyib. Millət vəkili bunun tətbiqini məqbul hesab etmir:\n“Özünə, başqalarına hörmət edən hər bir Azərbaycan vətəndaşı koronavirusla bağlı bütün tövsiyyələrə əməl etməlidir. Bu barədə ictimaiətə Operativ Qərərgahdan hər gün məlumat verilir, həkimlər danışır, müəyyən mətbuat xidmətləri məlumat verirlər. Bizim üzərimizə yalnız bir iş düşür. Koronavirusla bağlı aparılan tədbirlər, verilən tövsiyyələrə əməl etmək. Niyə sən maska taxmamalısan? niyə sən avtobusa və ya metroya maskasız minməlisən? Buna riayət etmək lazımdır. Əks halda hökumətdə məcburdur inzibati qaydada cərimə tətbiq etsin. Bu başa düşüləndi. Amma mən cərimələrin deyil, daha çox insanlar arasında marifləndirmə işlərinin aparılmasını tövsiyyə edirəm”.\nV.Əhmədov həmçinin deyib ki, hələ maska taxmayanlarla bağlı cəzanın müddəti və cərimənin məbləği məsələsi ilə bağlı qərar layihəsi Milli Məclisə daxil olmayıb.\nOxumağa dəyər: "Uber" Londonda çay daşımaları ilə məşğul olacaq\nQeyd edək ki, dünən Nazirlər Kabinetinin mətbuat katibi İbrahim Məmmədov COVİD-19 görə, maska taxmayanlarla bağlı cəzanın müddəti və cərimənin məbləği məsələsinə hazırda Milli Məclisdə baxılır, qanun qəbul edildikdən sonra tətbiqinə başlanılacağını deyib.


Elmi və pedaqoji fəaliyyəti\nHaqqında yazılmış kitablar\nHaqqında yazılmış məqalələr\nAkademik Mehdi Mehdizadə\nMahnı Bayramı. Oktyabr, 1976-cı il.\nMehdi Mehdizadə ailə üzvəri ilə. 1954-cü il.\nMehdi Mehdizadə gənclik illərində. 18 mart, 1933-cü il.\nMehdi Mehdizadə gənclik illərində.\nBakı şəhəri, Bakıxanov qəsəbəsi, Gənclik küçəsi, ev 29C, mənzil 71\n+99450 317 66 35\nTam təhsilli olmaq, əsil elmi-siyasi ideyalara inam bəsləmək, heç də şəxsiyyətin öz vətəndaşlıq borcunu yerinə yetirməyə tam hazır olması demək deyildir. İdeya əqidəliliyi yalnız o vaxt mənəvi dəyərə malik olur ki, o, cəmiyyətin xeyrinə müsbət, yüksək səviyyəli fəaliyyətlə möhkəmləndirilsin.\nQarşıda duran işlərin düzgünlüyünə əmin olmaq, lakin onun həyata keçirilməsinə qoşulmamaq insana layiq olmayan keyfiyyətdir.\nAktivlik elə bir fəaliyyətdir ki, insan burada bütün qüvvə və qabiliyyətlərini səfərbər edir, ictimai-sağlam əqidələrinə, uyğun məqsədlərinə nail olmaq üçün təşəbbüs və inadla, mütəşəkkil və yaradıcılıqla qarşısına qoymuş olduğu və ya qoyulmuş olduğu vəzifəni yerinə yetirir.\nMəktəblinin fəal həyat mövqeyinin formalaşdırılması dedikdə elə bir proqramlaşdırılmış prosesin nəticəsi nəzərdə tutulur ki, orada şəxsiyyət mükəmməl təhsil və tərbiyə vasitəsi ilə elmi dünyabaxışa yiyələnir, müxtəlif amillərin təsiri altında inkişaf edir, möhkəm iradi, estetik və fiziki keyfiyyətlərlə silahlanaraq kamilləşir, yalnız öz vətəndaşlıq borcunu dərk etməyə deyil, eyni zamanda onu istənilən şəraitdə, cəmiyyətin xeyrinə vicdanla və fəal şəkildə yerinə yetirməyə hazır olur.\nİnsan o zaman müvəffəqiyyət qazanır ki, öz biliklərini müstəqil surətdə artırmaq bacarığına yiyələnmiş olsun.\nTəlim metodu - müəllim və şagirdlərin qarşılıqlı fəaliyyət qaydaları sistemidir ki, müxtəlif vasitələrdən istifadə etməklə təlim prosesində didaktik vəzifələrin həllinə xidmət edir.\nŞagirdlərin müstəqil işini təşkil edən müəllim müstəqilliyin fəlsəfəsi, siyasi və əxlaqi mahiyyətini bilməsə, həqiqi məqsədlərə nail ola bilməz.\nDərsin ideya-siyasi, elmi-nəzəri və əməli səviyyəsini yüksəltmək üçün lazım gələn ən mühüm tələblərdən biri məhz dərsin həyatla əlaqələndirilməsinin təmin edilməsidir. Dərsin həyatla sıx əlaqələndirilməsi şagirdlərə aldıqları biliklərin məna və əhəmiyyətini dərindən göstərir. Bunun isə pedaqoji dəyəri inkaredilməzdir.\nŞagirdlərin ictimai-siyasi fəaliyyətinə düzgün pedaqoji rəhbərliyin təmin edilməsi, hər şeydən əvvəl onu tələb edir ki, rəhbərlik edən qüvvələrin hər biri öz hüquq və vəzifə dairəsini dəqiq bilsin və o dairədə də rəhbərlik fəaliyyəti göstərsinlər


İcbari tibbi sığorta haqları gələn ilin yanvarın 1-dən toplanılacaq | Banco.az\nGələn il yanvarın 1-dən etibarən “Tibbi sığorta haqqında” qanuna əsasən dövlət və neft sektorunda, qeyri-dövlət və qeyri-neft sektorunda çalışanlardan, mülki-hüquqi xarakterli müqavilələr əsasında işləri (xidmətləri) yerinə yetirən fiziki şəxslər və sahibkarlıq fəaliyyəti ilə məşğul olan fiziki şəxslərdən icbari tibbi sığorta haqlarının toplanılmasına başlanılacaq.\nİşəgötürən tərəfindən – 1. İşəgötürən işçiyə aylıq 500 manat əməkhaqqı müəyyən edib. Yəni, işəgötürən işçi üçün həmin məbləğin 2%-i, aylıq 10 manat (500*2%=10) icbari tibbi sığorta haqqı ödəyəcək.\n2. İşəgötürən işçiyə aylıq 8 500 manat əməkhaqqı müəyyən edib. Bu halda 8 000 manatın 2%-i, yəni 160 manat (8000*2%=160), qalan 500 manatın isə 0.5%-i, yəni 2.5 manat (500*0.5%=2.5) icbari tibbi sığorta haqqı hesablanır. Nəticədə işəgötürən işçi üçün aylıq 162.5 manat icbari tibbi sığorta haqqı ödəyəcək.\nİşçi tərəfindən - 1. İşçinin aylıq əməkhaqqı (əlavə, mükafat və s. daxil olmaqla) 500 manatdır. Bu halda onun əməkhaqqından 2%, yəni aylıq 10 manat (500*2%=10) icbari tibbi sığorta haqqı tutulacaq.\n2. İşçinin aylıq əməkhaqqı (əlavə, mükafat və s. daxil olmaqla) 8 500 manatdır. Bu zaman 8 000 manatın 2%-i, yəni 160 manat (8000*2%=160), qalan 500 manatın isə 0.5%-i, yəni 2.5 manat (500*0.5%=2.5) icbari tibbi sığorta haqqı hesablanır. Nəticədə işçinin əməkhaqqından aylıq 162.5 manat icbari tibbi sığorta haqqı tutulacaq.\nQeyri-dövlət və qeyri-neft sektorunda çalışan işəgötürən və işçilərdən aylıq hesablanmış əməyin ödənişi fondunun 8 000 manata qədər olan hissəsindən ödənilən sığorta haqqının məbləğinə 2022-ci il yanvarın 1-dək 50 faiz güzəşt tətbiq edildiyini nəzərə alaraq, qeyri-dövlət və qeyri-neft sektorunda çalışan işəgötürən və işçilərdən aylıq hesablanmış əməyin ödənişi fondunun 8 000 manata qədər olan hissəsindən 1%, 8 000 manatdan yuxarı olan hissəsindən 0.5% miqdarında icbari tibbi sığorta haqqı tutulacaq. 2022-ci ildən etibarən isə sözügedən sektor üzrə işəgötürən və işçilərdən aylıq hesablanmış əməyin ödənişi fondunun 8000 manata qədər olan hissəsindən 2% miqdarında icbari tibbi sığorta haqqının tutulması müəyyən olunub.\nİşəgötürən tərəfindən - 1. İşəgötürən işçiyə aylıq 700 manat əməkhaqqı müəyyən edib. Yəni, işəgötürən işçi üçün həmin məbləğin 1%-i, aylıq 7 manat (700*1%=7) icbari tibbi sığorta haqqı ödəyəcək.\n2. İşəgötürən işçiyə aylıq 8500 manat əməkhaqqı müəyyən edib. Bu halda 8000 manatın 1%-i, yəni 80 manat (8000*1%=80), qalan 500 manatın isə 0.5%-i, yəni 2.5 manat (500*0.5%=2.5) icbari tibbi sığorta haqqı hesablanır. Nəticədə işəgötürən işçi üçün aylıq 82.5 manat icbari tibbi sığorta haqqı ödəyəcək.\nİşçi tərəfindən - 1. İşçinin aylıq əməkhaqqı (əlavə, mükafat və s. daxil olmaqla) 700 manatdır. Bu halda onun əməkhaqqından 1%, yəni aylıq 7 manat (700*1%=7) icbari tibbi sığorta haqqı tutulacaq.\n2. İşçinin aylıq əməkhaqqı 8500 manatdır. Bu zaman 8000 manatın 1%-i, yəni 80 manat (8000*1%=80), qalan 500 manatın isə 0.5%-i, yəni 2.5 manat (500*0.5%=2.5) icbari tibbi sığorta haqqı hesablanır. Nəticədə işçinin əməkhaqqından aylıq 82.5 manat icbari tibbi sığorta haqqı tutulacaq.\n1. Şəxs aylıq 500 manat gəlir əldə edir. Bu halda o gəlirinin 2%-i, yəni aylıq 10 manat (500*2%=10) icbari tibbi sığorta haqqı ödəməlidir.\n2. Şəxs aylıq 8500 manat gəlir əldə edir. Bu zaman 8000 manatın 2%-i, yəni 160 manat (8000*2%=160), qalan 500 manatın isə 1%-i, yəni 5 manat (500*1%=5) icbari tibbi sığorta haqqı hesablanır. Nəticədə şəxs aylıq 165 manat icbari tibbi sığorta haqqı ödəməlidir.\nHazırda ölkədə minimum aylıq əməkhaqqının məbləği 250 manatdır. Sahibkarlıq fəaliyyəti ilə məşğul olan fiziki şəxslər həmin məbləğin 4%-i, yəni aylıq 10 manat (250*4%=10) icbari tibbi sığorta haqqı ödəməlidirlər.


Hood: qoxu ilə cəhənnəm! - Layihə - 2021\nYeni moda obyekt, başlıq bütün bəzəklərə uyğundur. Lakin görünüşünün, performansının və səs-küyün kənarında seçimin ilk meyarları olmalıdır ...\nMətbəxə sağlam havanı nəfəs aldığı bir yaşayış sahəsi verin ... bu başlıqın peşəsi. Üçlü rolla: ətraf mühitin kir və yağlı buxarlardan qorunması, pis odları ovlamaq və ocağı işıqlandırmaq. Lakin onun effektivliyi modelin işlənməsindən və ilk növbədə onun quraşdırılması keyfiyyətindən asılıdır.\nGeri çevrilmə və ya evakuasiya: davranış məsələsi\nÇoxlu başlıq qarışıqdır. Onlar evakuasiya və ya geri çevrilmə rejimi ilə işləyə bilərlər (satınalma zamanı təchiz edilmiş dəstin quraşdırılması sayəsində). Əslində, seçim etdiyiniz bir qaydada boruların varlığı və ya olmamasıdır. Birbaşa evakuasiya ən radikal sistemdir: başlıq ventilyasiya kanalı vasitəsilə kənara bağlıdır. Bir mühərriklə təchiz edilən turbinə sulanmış köhnə hava xaricində rədd edilir, yağlı hissəciklər bir metal filtrdə saxlanılır.\nDigər tərəfdən, geri çevrilmə, qapalı dövr əməliyyatını əhatə edir. Performansı əhəmiyyətli dərəcədə az olsa da (xüsusilə də odunların aradan qaldırılması ilə bağlı), xarici evakuasiya mümkün olmadığı zaman maraqlı bir alternativdir. İtmiş hava, yağlı buxar və qoxuları qəbul etməyi nəzərdə tutan yağ filtreləri və aktivləşdirilmiş karbondan keçir, otaqda rədd edilməzdən əvvəl.\nFiltrləmə: yaxından izləmək\nBir başlıq həmişə karoserin əsasına yerləşdirilən bir və ya daha çox filtrə malikdir. Bəzi yandırıcı maddələr buxar və dumanın dumanları ilə taşınır. Ümumiyyətlə metal, yanmaz, onlar qapalı olduqda təmizlənməlidir. Çox bulaşık yuyucu var.\nAktivləşdirilmiş karbonlu digərləri geri qazanmış davlumbazlarda əvəzolunmazdır. Onlar mətbəxə göndərilməzdən əvvəl havanı deodorize etməyə xidmət edirlər. Onlar "Uzun ömür" filtrləri üçün ildə iki-üç dəfə və ya hər 3 ildə dəyişir.\nHava axını və səs-küy: satınalma meyarları\nMühərrik gücündən çox, hava axını bir mühüm elementdir. Onun funksiyası odanın havasını bir neçə dəfə bir saat yeniləşdirməkdir. Səthin səthi nə qədər yüksək olsa, emal axınının nə qədər yüksək olması lazımdır. 15 m2 və 3 metr yüksəklikdə tavan üçün mətbəx üçün ən azı 500 m3 / s . Yaşayış otağına açıq bir mətbəx vəziyyətində, güc müalicə ediləcək hava həcmini nəzərə almalıdır.\nXəbərdarlıq: güc ehtiyatı həmişə tövsiyə olunur. Bir tərəfdən, filtrlər və borular həmişə əhəmiyyətli bir təzyiq azalmasına səbəb olur; Digər tərəfdən, nəticə bir çox tüstüdən azad bir yemək zamanı inkişaf ediləcək.\nDigər bir həssas nöqtə: səs-küy. tam sürətlə, bir başlıq qarı ola bilər. Beləliklə, dəyişkən sürət sürətinin aşağı səviyyədə fəaliyyət göstərməsi üstünlüyü, yemək zamanı az narahatlıq yaradır. Bundan əlavə, bərabər axında, iki turbinə malik bir başlıq ümumiyyətlə yalnız birinə malik modeldən daha sakitdir. Çox istehsalçı desibellərdə səs səviyyəsini elan edir (dB), lakin standartlaşdırılmış yoxlamalar olmadan bu tədbirlər yalnız göstəricidir. Modellər arasında əslində böyük bir boşluq var. Mühərrikin keyfiyyəti və dizaynı, fərqi yaradan səs yalıtıcı materialların istifadəsi. Əlaqədar boruların uzunluğu və dirsəklərin olması və ya olmaması da səsə təsir göstərə bilər. Ən yaxşı həlli güclü güc və mütləq əmin-amanlıq birləşdirən mənzilin başqa otağında (məsafədə çardaqda) və ya ideal evdəki mərkəzsizləşdirilmiş motordur.\nXS və ya XL? hər başlığına\nDavlumlar geniş çeşiddə (qapaq, trapez, qutu, dəyirmi və ya kvadrat baca ilə), quraşdırma metodları (divar adası, girinti ...) və materiallar (şüşə, paslanmayan polad, alüminium ...) mövcuddur. Modelin seçimi mövcud yer və yerlərin konfiqurasiyası ilə şərtlənir.\nƏsas versiyada, başlıq "visor", ince, azalmış bir fan qrupu, məhdud güc. Daha təmkinli, asanlıqla yüksək elementdə və ya qapının arxasında asanlıqla baş verən geri çəkilən başlıq effektiv bir alternativ təklif edir və istirahətdə olduğu zaman unudulur.\nEyni ruhda, başlıq "çekmece" var. Üstəlik bir saxlama yerini saxlayarkən mühərriki gizlədən yüksək elementə də uyğun gəlir. Hərəkətdə olmadıqda, yalnız pankart görünür. Hər iki modeli üçün ümumi: 60 və 90 sm genişlikdə mövcuddur. Kiçik və teleskopik, başlıq "işçi" adı, işə salındıqda, ocaqın yanındakı işarədir. Tualetlərin ölçüsünə uyğunlaşdırmaq üçün tənzimlənə bilən yüksəklikdə, dumanları istehsal etdikləri yerdə tutur, sonra istifadə edildikdən sonra siqaret kimi sanki uçaqda yox olur.\nƏksinə, "dekorativ" adlı başlıq görüləcəkdir. Duvara sabitləşmək və ya mərkəzi bir ada quraşdırılmışdırsa, ulduzu oynayır, soba və plitə ilə əlaqələndirir və böyük bir suvarma sahəsi (150 sm-ə qədər) təklif edir. Outsider: cazibədarlıq baxımından üstünlük qazanmaq üçün faydaçı tərəfini unutduğunuz cüt funksiyanı olan "aviz" başlığı.\nNəhayət, "filtr qrupu" (55-85 sm genişliyində) dekorativ başlıq və ya mətbəx mebelinə uyğun olaraq hazırlanmışdır. Lazım olan emiş gücünə əsasən, bir neçə elementdə eyni elementdə birləşmək mümkündür.\nBir neçə sürət (prinsipdə 3 və ya 4) və ya daha yaxşı bir elektron varyator, axın həcmini duman həcminə uyğunlaşdırmağa imkan verir.\nÇox həssas yemək və ya yanan odunlar üçün faydalı olan "vaxtlı" bir "booster". Çox yüksək gücdə başlıq bir neçə dəqiqə çalışır, sonra ilk qəbulu qaytarır.\nSəth emiş etmədən əvvəl buxarların başlıq kənarına doğru istiqamətləndirilməsi, səs-küyünü azaldacaq ətraf mühitin emissiyası (4 tərəfdən də periferik).\nHəssas düymələri və LCD ekranı olan elektron nəzarət, mövcud proqram haqqında məlumat verir.\nQapağın başlanğıcını avtomatik olaraq tetikleyen və gücünü tənzimləyən və özünü dayandıran infraqırmızı bir duman aşkarlama sistemi.\nGecikmiş və ya "gecikmiş" dayanma kokunun və sis qalıqlarının aradan qaldırılması üçün yemək sonunda 10-dan 15 dəqiqəlik sanki özünü uzadır.\nTəmizləmək və ya dəyişdirmək istəmədiklərini göstərən filter doyma göstəricisi. Bu gadget deyil. Onların çirklənməsi baş örtüyü tamamilə təsirsizləşdirir.\nBir başlıq qurarkən, beş xal yadda saxlamalı\n1 / Fırından daha yaxşı bir model seçin. Elektrik plitəsinin ən azı 65 sm üstündə yerləşdirin (qaz plitəsi halında 70/75 sm).\n2 / Egzoz borusu istilik və ya bacadan və ventilyasiya kanallarından fərqli olmalıdır.\n3 / Drenaj borusunu mümkün qədər şaquli olaraq yerləşdirin və istehsalçı tərəfindən verilən boru diametrinə hörmət edin.\n4 / qışqırıq altında qidalandırmaq və qarışdırmaqla qidaları yeməyin.\n5 / Maksimum səmərəliliyi üçün, yeməkdən 5 dəqiqə əvvəl açın və 10 dəqiqə sonra işini uzatın.\nEntry range davlumbazlar tez-tez səs-küylü və çox təsirli deyil. Onlar daha yaxşı olarsa, daha bahalı olurlar. Modellər arasındakı qiymət fərqi fərqli axın nisbətlərinə (400-dən 800 m3 / saatadək) və ya avtomatizmin mövcudluğuna cavab verə bilər, lakin əsasən istifadə edilən materiallara aiddir.\nVideo: NYSTV - Nephilim Bones and Excavating the Truth w Joe Taylor - Multi - Language (Dekabr 2021).\nCopyright 2021 \_ Finish - BəZəK Və Ev TəKmilləŞdirilməSi Üçün \_ Hood: qoxu ilə cəhənnəm!


“Xalqı hansı sülhə hazırlayırlar?” - Eldar Namazov ÇOX AÇIQ DANIŞDI... » Anaxeber.info online xəbər portalı\nTarix: 27-06-2019 10:40\nBelə vəziyyətdə isə Azərbaycana qarşı çox ciddi təhlükələr meydana çıxır. Ən azı ekspertlər qeyd edir ki, belə bir müharibə başlasa, 5-10 milyon arası qaçqın dalğası qonşu ölkələrə axın olacaq. Onların böyük bir qismi Azərbaycana axışa bilər. Digər tərəfdən İran rəsmiləri Fars körfəzində olan bütün tankerlərə zərbə vuracaqlarını bəyan edib. Onlar belə yanaşmanı Xəzər dənizində də tətbiq edə bilərlər. Bu cür fikirlər də vaxtilə səslənirdi. Xəzər dənizində ABŞ-a məxsus olan obyektlər, enerji strukturları var. Burada söhbət Azərbaycanın ərazisindən, Azərbaycana aid olan Xəzər dənizinin sektorundan, Azərbaycanla bir yerdə istifadə olunan layihələrdən gedir. Ona görə də Azərbaycan uzun illərdir quru qoşunlarını Qarabağ əməliyyatlarına hazırlamaq məqsədilə silah almaqla bərabər, həm də Xəzər dənizində də ordusunun güclənməsi üçün vəsaitlər ayrırdı. Eyni zamanda uzun illərdir ki, İran ərazisində çox ciddi etnik separatizm prosesləri gedir. Burada söhbət təkcə Cənubi Qafqaz türklərindən getmir. Burada daha sərt, radikal mövqedən çıxış edən ərəb milli azlıqları, kürdlər və s. arasında silahlı toqquşmalar da son illərdə daha geniş vüsət alıb. İrana qarşı hərbi əməliyyatlar başlasa, ciddi zərbələr endirilsə, bu proses də yenidən alovlana bilər. Yəni, bölgədə böyük regional müharibəyə və qarşıdurmaya gətirib çıxaracaq proseslər gedir.шаблоны для dle 11.2


Ana səhifə » Müəlliflər\t» Reneqat Eldar Namazov Cəmil Həsənova “şantajçı” və “məntiqsiz” dedi...\nAntimilli “Milli şura”nın dağılması ilə radikal müxalifət düşərgəsində başlayan qovğa bu gün də davam etməkdədir. İsa Qəmbər-Əli Kərimli “savaşı” ilə start götürən bu söz duelini sonradan reneqat Eldar Namazovla “dublyor” Cəmil Həsənov davam etdirmişdi. Amma C.Həsənovun reneqat E.Namazova qarşı son ittihamları olduqca kəskinliyi ilə seçilirdi. O, keçmiş “müttəfiqini” “Milli şura”dan özünə dividend qazanmaqda ittiham etmişdi və onun “şura”dakı fəaliyyətini yarıtmaz adlandırmışdı.\nC.Həsənovun ittihamlarına cavab verən reneqat E.Namazov isə belə demək mümkündürsə keçmiş “dublyoru” yerlə-yeksan edib. O deyib ki, sonuncu prezident seçkilərindən sonra “Milli şura”dan ayrılan və proseslərlə bağlı mətbuatda çıxış edən insanlara qarşı şər-böhtan kampaniyası aparılır: “Sanki “Milli şura” haqqında ancaq “hər şey çox əla oldu, kampaniyanı yüksək səviyyədə apardıq, Cəmil Həsənli 65 faiz səs toplayıb, hər şey əladır” fikirlərini demək olar. Bundan kənara çıxan, problemlər haqqında təhlil aparan insanlara qarşı dərhal böhtan kampaniyası başlayırdı”.\nBeləliklə, görünən odur ki, E.Namazov istər C.Həsənovun, istərsə də digər radikal düşərgə təmsilçilərinin “Milli şura”da demokratik ab-hava hökm sürür fikirlərini təkzib edir, onları yalançılıqda günahlandırır. O, bildirib ki, Cəmil Həsənovun “El” hərəkatının “Milli şura”nın Koordinasiya Şurasının siyahısını ifşa etməsi ittihamı da yalandır: “Təəssüflər olsun ki, Cəmil müəllim bu məsələni şişirtmək xəttini seçdi. Bundan sonra Cəmil müəllim “Azadlıq” radiosuna çıxaraq ittihamları bir növ davam etdirdi. Cəmil müəllim radioda çıxış edərkən üç məqamı qeyd etdi. Dedi ki, Koordinasiya Şurasında AXCP-dən yalnız iki nəfər var: Əli Kərimli və Kamil Vəli Nərimanoğlu. Əlavə etdi ki, Koordinasiya Şurasında ancaq partiya sədrləri və “Milli şura”nın komissiya rəhbərləri salınıb. Orada da bizim verdiyimiz əsaslı izahata rəğmən yenə də Koordinasiya Şurasının siyahısını “El” hərəkatından “Yeni Müsavat”a ötürülməsinə eyham vurdu. Əslində, Cəmil müəllimin dediyi hər üç məsələ həqiqətəuyğun deyildi. Oraya AXCP-dən 3 adam salınmışdı”.\nGöründüyü kimi, E.Namazov açıq şəkildə göstərir ki, C.Həsənov “Milli şura”da yalnız və yalnız AXCP-nin maraqlarını qorumağı özünün “vacib” işi sayıb. Yəni, “Milli şura” adlanan və antimilli fəaliyyətlə məşğul olan bu qondarma qurum da yalnız bir qism radikal qüvvənin şəxsi maraqlarını müdafiə etməklə məşğul imiş. Hələ bu harasıdır. Belə ki, E.Namazov öz keçmiş “dostunu” “inək oğrusu”na bənzədib: “Mən anlayıram ki, həyatda çoxları belə hallarla rastlaşıb və belə adamlar da olur. Sən hansısa ciddi elmi, siyasi, ictimai proseslərlə bağlı arqumentlər əsasında müzakirə aparırsan, hansısa addımın düzgün olmadığını əsaslandırırsan. Qarşı tərəf də arqument tapmayanda deyir: “Qonşunun inəyini aparıblar, yəqin, onu sən oğurlamısan”. Adətən, belə şəxslərlə apardığın diskussiyanı o dəqiqə kəsməli olursan. Çünki görürsən ki, adam haqlı olmayanda sənə qarşı şər-böhtan atır”.\nE.Namazov C.Həsənovu həm də bu “mübarizədə” “qurşaqdan aşağı” həmlədə günahlandırıb. Onun sözlərinə görə, son bir ayda gedən “söz duelində” də Cəmil Həsənov heç bir mətləbə aidiyyəti olmayan şəxsi müstəviyə yönələn ittihamlara əl atıb: “Bu çox təəssüfedici haldır. Əslinə qalsa bu yanaşmanın özü də, “Milli şura”da niyə dağılma prosesi gedir”, “Nə üçün ötən ilin mayında aralarında olan narazılıqları kənara qoyaraq birləşən qüvvələr bir-birilə münasibətləri korlayıb dağılma prosesi başlatdı” suallarına aydınlıq gətirir. Əlbəttə, nəzərə almaq lazımdır ki, Cəmil müəllim bu günə qədər heç bir təşkilata rəhbərlik etməyib. Yəqin, həmin “məktub” məsələsinin əsl səbəblərini vaxtında bizim abrımıza sıxıb ictimailəşdirməməyimiz onların yalan kampaniyasını davam etdirmək üçün bir qədər də “ruhlandırıb”.\nBəlli olur ki, bu qondarma qurumun ətrafında ziddiyyətlər təsəvvür ediləndən də yüksək səviyyədədir. Hətta bir-birilərini açıq şəkildə ittiham edən, təhqirlər yağdıran dünənin “müttəfiqləri” artıq bütün sərhədləri aşıblar. E.Namazov “dublyor” namizədin “mitinq” mifini də tənqid edib. O etiraf edib ki, “Milli şura”nın keçirdiyi mitinqlərə az adam qatılıb və bunun da günahı məhz AXCP ilə Müsavat Partiyasındadır: “Həmin dövrdə mitinqin təşkili ilə məşğul olan şəxslərdən biri yanıma gəldi və soruşdu ki, “El” hərəkatı mitinqə nə qədər adam gətirə bilər. Mən də ona sual etdim ki, başqaları bu haqda nə deyir? Dedi ki, bir partiya 10 min nəfər gətirəcəyini bildirir, digəri 5 min, o biriləri 3 min və s. Mən də dedim ki, bu rəqəmlər inandırıcı görünmür. Sonra da dedim ki, biz “El” hərəkatı olaraq çalışacağıq ki, minə yaxın insanı mitinqə gətirək, qalanlarının dedikləri isə inandırıcı deyil. Mitinq başlayanda ilk çıxış edən “Müsavat” başqanı meydana baxaraq “Müsavat”çıları, cəbhəçiləri və “El”çiləri salamladı. Çünki orada kimlərin adam gətirdiyi görünürdü. Mitinqdən sonra təşkilatçılar etiraf etdilər ki, Eldar Namazov dediyinə yaxın adam gətirdi, amma “10 min adam gətirəcəyik” sözü verənlər yalnız 10 faizini gətirə bildilər. Bir daha qeyd edirəm ki, həmin mitinqin təşkilati işləri ilə mən məşğul olmamışdım və öncədən də bu məsələyə obyektiv münasibət bəsləyirdim. İndi yalandan “Mitinqə Eldar Namazov təşkilatçılıq edib və bu mitinq alınmayıb” demək heç bir məntiqə və etikaya sığmır”.\nGöründüyü kimi, “Milli şura” başından bəri yalanlar üzərində bərqərar olmuş bir qurum kimi formalaşdırılıb. Bu səbəbdəndir ki, orada təmsil olunan radikal düşərgə təmsilçiləri xarici pullar kəsilən kimi bir-birilərinin düşməninə çevrildilər. Hətta dünənə qədər zalda bir-birinə çəpik çalanlar bu gün qəzet səhifələrində qarşılıqlı ittihamlar səsləndirirlər. Bu faktın özü “Milli şura” adlanan qondarma qurumun əsl simasını açır. Hətta özünü “Milli şura”nın “xilaskarı” kimi qələmə verməyə çaışan C.Həsənov, “Milli şura” tramplinindən istifadə edərək radikal düşərgədə “ana müxalifət” qiyafəsinə düşməyə çalışan E.Namazov da eyni xarakterin daşıyıcılarıdırlar.


İşəgötürənlər üçün “Məşğulluq” altsisteminə dair təqdimatlar keçirilir | SOSİAL XƏBƏR\nƏsas Səhifə Slide-az İşəgötürənlər üçün “Məşğulluq” altsisteminə dair təqdimatlar keçirilir\nƏmək və Əhalinin Sosial Müdafiəsi Nazirliyi yanında Dövlət Məşğulluq Xidmətinin rayon (şəhər) Məşğulluq Mərkəzləri tərəfindən sahibkarların, idarə, müəssisə və təşkilat rəhbərlərinin iştirakı ilə dəyirmi masalar keçirilir.\nBu barədə Sosialxəbər.az-a Nazirliyin ictimaiyyətlə əlaqələr şöbəsindən bildirilib. Məqsəd yaxın günlərdə istifadəyə veriləcək “Məşğulluq” altsistemi barədə işəgötürənlər (MAS) üçün təqdimatların edilməsi, bu altsistem barədə onlara ətraflı məlumatların verilməsidir. Tədbirlərdə iştirakçılar “Məşğulluq” altsisteminin işsiz və işaxataranlarla yanaşı, işəgötürənlər üçün də əhəmiyyəti və üstünlükləri, altsistemdən istifadə prosedurları, yeni vakansiyaların altsistemdə yerləşdirilməsi qaydaları ilə bağlı məlumatlandırılır.\nHəmçinin dövlət məşğulluq siyasətinin icrası, işsiz və işaxataranların məşğulluğunun təmin edilməsi, aktiv məşğulluq tədbirlərinin təşkili, qeyri-rəsmi məşğulluğun qarşısının alınması sahələrində işəgötürənlərlə birgə aparılan işlər və qarşıda duran vəzifələr müzakirə edilir.\nArtıq ölkəmizin 25 rayon və şəhərində belə dəyirmi masalar keçirilib və digər bölgələrdə də təşkil olunacaq.\nÖncəki yazı Ankara S-400-dən imtina etməsə\nSonrakı yazı Əmək və Əhalinin Sosial Müdafiəsi Nazirliyi daha bir nəcib aksiyaya başlayır


Əhaliyə XƏBƏRDARLIQ EDİLDİ: noyabrın 10-dan... - VİDEO\n10 Noyabr 2021 16:52\n22 682 Baxış\nMilli Hidrometeorologiya Xidmətindən Publika.az-a verilən məlumata əsasən, gecəyə doğru bəzi yerlərdə yağış yağacağı ehtimalı var. Arabir güclənən cənub-qərb küləyi gündüz güclü şimal-qərb küləyi ilə əvəz olunacaq. Havanın temperaturu gecə 9-12° isti, gündüz 14-17° isti, Bakıda gecə 9-11° isti, gündüz 15-17° isti olacaq. Atmosfer təzyiqi 761 mm civə sütunundan 767 mm civə sütununa yüksələcək. Nisbi rütubət 60-70 % olacaq.\n5 Dekabr 07:17


Keçmiş işçisindən “bp - Azərbaycan”a dəhşətli ittihamlar-VİDEO\n15 Aprel 2018, 01:55\nŞirkət isə iddiaları əsassız sayır "bp - Azərbaycan” şirkətinin sabiq işçisi Aslan Aslanov redaksiyamıza gələrək şikayətlənib. Şikayətçi bildirib ki, öz hüquqlarını tələb etdiyi üçün qərəzli şəkildə işdən çıxarılıb. Onun sözlərinə görə, 26 yanvar 2009-cu ildən 4 aprel 2018-ci il tarixədək "bp Eksploreyşn (Kaspian Si) Limited” Şirkətinin Azərbaycandakı Nümayəndəliyində davamlı işləməklə bu şirkətlə əmək münasibətlərində olub:\n"Bu müddətdə cavabdeh müəssisədə ixtisas və peşəmlə əlaqədar müxtəlif vəzifələrdə işləmişəm və həm Neft-Qaz Hasilatı və Mühəndisi biliklərə və təcrübələrə sahib olmuşam. Şirkətlə əmək münasibətlərində olduğum 9 ildə əmək müqaviləsi və Azərbaycan Respublikasının Əmək Məcəlləsi ilə nəzərdə tutulan qaydada əmək funksiyalarımı yerinə yetirmişəm və müqavilədə hətta olmayan daha yüksək ödəniş dərəcəli mühəndislərin vəzifə və funksiyalarını bp-nin tapşırığı ilə illər boyu yerinə yetirmək məcburiyyətində qalmışam, layiqincə də yerinə yetirmişəm, işimlə əlaqədar heç vaxt mənə irad tutulmayıb. Hesab edirəm ki, cavabdeh şirkətin Sualtı Əməliyyatlar İdarəsində mən istisna olmaqla, heç bir yerli, azərbaycanlı işçilərin sayı azaldılmayıb və ştatlar ixtisar edilmədiyi halda mənim ixtisara düşməyim, işdən azad edilməyim açıq-aşkar qərəzlidir”.\nŞikayətçi qeyd edib ki, onun işdən azad edilməsinin əslində başqa səbəbləri var: "Son illər ərzində şirkət daxilində texniki işçilərin, o cümlədən mühəndis və rəhbər vəzifələri tutan əcnəbi bp işçilərin milli kadrlarla əvəzlənməsi planı və şirkətin ”Sualtı Neft- Qaz Əməliyyatları İdarəsi"ndə yerinə yetirilməyib. Əksinə, ildən-ilə bu vəzifələrdə əcnəbi mütəxəssislər işə alınıb. Maraqlıdır ki, əcnəbi kadrların aldığı aylıq maaş milli kadrların maaşından dəfələrlə çoxdur. Bundan başqa, mən işçi olaraq dəfələrlə Əmək Məcəlləsinin tələblərinin şirkətin həm kadrlar İdarəsinin işçiləri, həm də rəhbər vəzifə tutan şəxsləri tərəfindən pozulmasını və işçilərlə işəgötürən arasında imzalanan əmək müqavilələrinin hamısının Azərbaycanın Əmək Məcəlləsinin müvafiq maddələrinin tələblərinin kobud şəkildə pozulması ilə sənədləşdirilməsini müəyyən etmişəm. Bu qanun pozuntuları ilə bağlı bp-nin icraçı direktoru Robert Dadli və bp-nin Apstrim üzrə vitse-prezidenti Bernard Loniyə də müraciət etmişəm. Buna görə 2015-ci il tarixdən başlayaraq, rəhbər vəzifə tutan əcnəbi menecer - Nil Kitney (İngiltərə vətəndaşı) və o cümlədən İnsan Resursları İdarəsinin məsləhətçi vəzifələrini daşıyan işçilərinin təzyiqlərinə məruz qalmışam. Bu təzyiqlər nəticəsinə dərin psixoloji sarsıntı keçirərək, bp-nin Tibbi Sığorta Planı xətti ilə dəfələrlə həkimlərin müayinəsindən keçmişəm və mənə "obsessiv-kompulsiv pozuntu” diaqnozu qoyulub".\nŞikayətçi bildirir ki, rəhbərliyə ünvanlandığı şikayətlərə görə bp-nin Dəniz Əməliyyatları üzrə vitse-prezidenti Elxan Mamedov tərəfindən kollektivin gözü qarşısında təhqir olunub: "Buna görə də Nəsimi Rayon Məhkəməsinə şikayət etmişəm. Bu dövrdə şirkətin prezidentinə də şirkət daxilində işçilərin hüquqlarının pozulması ilə bağlı dəfələrlə müraciət etmişəm. Nəticədə əsəb pozğunluğu keçirmişəm. Beləliklə, məhkəməyə müraciət etdiyim üçün 4 aprel tarixində işimdən azad olunmuşam. Yenidən məhkəməyə müraciət edərək işimə bərpa olunmam və 4 aprel tarixindən işə bərpa olunan günə qədər hər ay üçün 3715 AZN məbləğində məcburi işburaxmaya görə aylıq əmək haqqının və 500 000 AZN məbləğində maddi və mənəvi ziyanın tutulması barədə və işə bərpa olunacağım təqdirdə, şirkətdə davamlı işləmə müddətimin əvvəlki qaydada 26 yanvar 2009-cu il tarixdən hesablanması barədə şirkətin üzərinə öhdəlik qoyulmasını tələb etmişəm”.\nŞikayətçi aidiyyəti qurumlardan bu məsələ ilə bağlı ona köməklik göstərməsini istəyib. Məsələ ilə bağlı şirkətlə əlaqə saxladıq. Şirkətdən göndərilən yazılı cavabda deyilr ki, şikayətçi Aslan Aslanov Əmək Məcəlləsinin 11-ci maddəsinə müvafiq olaraq şirkətin biznesinin daha səmərəli icra və idarə olunması məqsədilə aparılan struktur dəyişikliyi nəticəsində bir neçə digər vəzifə ilə yanaşı bp-nin keçmiş əməkdaşı kimi onun da tutduğu vəzifə ləğv olunub: "Bu səbəbdən Aslan Aslanov Azərbaycan Respublikası Əmək Məcəlləsinin tələblərinə uyğun olaraq ixtisar haqqında xəbərdarlıq bildirişi təqdim edilməklə və müvafiq ixtisar ödənişləri verilməklə ixtisar edilib. Qaldırdığınız digər məsələlərlə bağlı bildiririk ki, şirkətin Azərbaycan hökuməti ilə imzaladığı hasilatın pay bölgüsü haqqında sazişlərə uyğun olaraq, Azərbaycanda işçilərimizin əksəriyyətini - 89 faizini Azərbaycan vətəndaşları təşkil edir. Şirkətin 2018-ci ilin sonunadək ixtisaslı işçilərinin 90 faizini milli kadrlar təşkil edəcəyi barədə öhdəliyi var. Bu o deməkdir ki, ixtisaslı işçi tələb edən bir sıra vəzifələrdə yerli kadrlar xarici vətəndaşları əvəz etməkdə davam edəcək. İxtisası olmayan işçilər isə artıq 100% yerli vətəndaşlardan ibarətdir. Bundan əlavə, bir sıra azərbaycanlı kadrlar bp-nin dünya üzrə biznesində çox yüksək beynəlxalq vəzifələrdə çalışırlar. Elə bu həftə daha bir azərbaycanlı mütəxəssis bp-nin Avstraliyadakı bütün hasilat və kəşfiyyat biznesi üzrə rəhbər vəzifəyə təyin olunub. Həmçinin şirkət təlim və inkişaf proqramlarının daha da optimallaşdırılması, yüksək səviyyəli kadrların yetişdirilməsi məqsədilə dövlət və özəl sektorun təşəbbüslərində yaxından iştirak edir. BP şirkətinin iş mühiti qarşılıqlı hörmət və inam əsasında qurulub və burada bütün işçilərlə heç bir ayrı-seçkilik olmadan və şirkətin Davranış Kodeksinin əsaslarına uyğun olaraq ədalətlə, hörmətlə və ləyaqətlə rəftar olunur. Biz çalışdığımız ölkəyə və onun qanunvericiliyinə hörmət edirik. BP şirkəti ən yüksək etik standartlara sadiq qalır və etibarlı tərəfdaş olmağa çalışır”.\n21 yaşlı Aydandan dəhşətli etiraflar: “Əvvəlcə ərim, sonra isə anam məni kişilərə satdı”\nMehman Hüseynov: Qardaşımın fikirlərinə görə məsuliyyət daşımıram\n"Neçə prezidentlər görmüşəm" - ZEYNƏB XANLAROVA\nHakimiyyətin dəstəkçisi Xocalı yürüşündə Əli Kərimlinin qarşısında peyda oldu\n“Lotu Quli”nin adamına 9 ilə yaxın iş verildi - Azərbaycanlı biznesmeni öldürmüşdü\nHüquqşünas deputatı yaltaq adlandırdı: "Dəlixanadan qaçmış bu "siyasətçini" tapıb..."


Vahid forma uğrunda: direktor-fabrik əlaqələri kəsilməlidir. » Tehsil-Xeber.Com\nVahid forma uğrunda: direktor-fabrik əlaqələri kəsilməlidir.\nTehsilXeber.com-Eyyub Hüseynov: “İndiki halda bu, biznesdən başqa bir şey deyil və məktəbli formasının qiyməti baha olaraq qalacaq"!!!\nNadir İsrafilov: “Nazirliyin nümayəndələri, tikiş fabriklərinin təmsilçilərinin iştirakı ilə iclaslar keçirildi, müzakirələr aparıldı, lakin ümumi bir fikrə gəlinmədi”\nVahid məktəbli formasının tərəfdarları və əleyhdarları var. Birincilər hesab edirlər ki, vahid forma ən azı müəyyən dərəcədə sosial bərabərsizliyi pərdələyir və şagirdləri disiplinli edir. İkincilər isə qeyd edirlər ki, sosial bərabərsizlik paltarda olmasa da, bahalı çantalarda, ayaqqabılarda və s. özünü göstərir. Bundan əlavə, onların fikrincə, belə bir forma fərdiliyi öldürür və valideynlər üçün həddən artıq xərclərlə əlaqələndirilir. Ancaq hər iki tərəf məktəb forması məcburidirsə, yüksək keyfiyyətli, rahat və ucuz olmalı olduğu qənaətindədir.\nTəəssüf ki, əvvəlki illər göstərdiyi kimi, ölkəmizdə realizasiya edilən məktəb forması bu tələblərə cavab vermədi. İndi məktəblilər üçün forma seçimi yenə gündəmdə dayanır, çünki hələ də bir məktəb forması yoxdur və bununla əlaqəli bir çox vacib məqamlar nəzərə alınmamış qalır.\nBu yaxınlarda Təhsil Nazirliyi məktəb geyimlərinin yeni nümunələrini müzakirəyə çıxardı. Layihəyə görə, qızlar üçün yay forması qısaqol köynəklər və ətəklərdən, qış forması isə uzunqol köynək, ətək və cibləri olan üst geyimdən ibarətdir. Oğlanlar üçün yay forması qısaqol köynək və şalvardan, qış forması uzun qolları olan köynəkdən, şalvar və cibləri olan üst geyimdən ibarətdir. Rənglər: ətəklər və şalvarlar - qara, tünd qəhvəyi, tünd boz, tünd göy və qəhvəyi-yaşıl; köynəklər - ağ, mavi, salat rəngi və açıq sarı; üst geyimlər (jaket) - tünd boz, qəhvəyi, tünd göy, tünd yaşıl və açıq qəhvəyi.\nGördüyünüz kimi, bəzi rənglər istisna olmaqla, yeni bir şey və məktəb forması ilə hekayənin illər boyu uzanmasına da bu yeniliklər bir nöqtə qoymur. İlk baxışdan sual yaranır ki, burada çətin ola bilər? Ancaq burada bir neçə tərəfin maraqları toqquşur.Azad İstehlakçılar Birliyinin (AİB) rəhbəri Eyub Hüseynov AYNA-ya şərhində Təhsil Nazirliyinin iki ilə əvvəl də bir məktəb formasına ehtiyac olduğu məsələsini qaldırmasını xatırladıb: “Lakin sonra pandemiya başlandı və təhsil onlayn oldu. Bəziləri məktəbli formasından yaxşı qazanmaq istəyirlər. AİB məktəb müdirlərinin tikiş fabrikləri ilə kontaktda ola bilmədiyi üçün bir mexanizmin inkişaf etdirilməsini təklif etdi. Fakt budur ki, Təhsil Nazirliyi tərəfindən yaradılan normalara görə, Pedaqoji Şuranın hansı məktəb formasının təklif olunan nümunələrdən seçilməsini təsdiqləmək hüququ var”.\nHəmsöhbətimizin sözlərinə görə, məktəb direktorları heç bir tender olmadan müəyyən bir fabrikdən formalar ala bilər və hətta özləri də tikiş sexi açıb, orada tikdirə bilər: “Onda bu, biznesdən başqa bir şey olmayacaq və məktəb formasının qiyməti bahalaşacaq. Təsadüfi deyil ki, məktəbli forması çoxları üçün əlçatan deyil və bununla əlaqədar pandemiyadan əvvəl Birliyimizə bir çox şikayətlər edildi. Bu sahədə tam şəffaflıq olmalıdır, onda qiymətlər də normal olacaq. Elə etmək lazımdır ki, məktəb direktoru və Təhsil Nazirliyinin müvafiq qurumlarının bu işdə şəxsi maraqları olmasın. Hansı formanın seçilməsi üçün hər bir məktəbin valideyn komitəsi bu prosesdə iştirak etməlidir”.\n“Biz də öz növbəmizdə tövsiyələr verə bilərik. AİB qanuni və texniki cəhətdən yüksək keyfiyyətli və əlverişli məktəbli geyimlər tikməyə hazır olan fabriklərin maraqlarına lobbiçilik edəcək. Azərbaycanda yüksək keyfiyyətli mal istehsal edən yaxşı tikiş fabrikləri var və bu, yalnız məktəbli formasına aid deyil. Ancaq xaricdə yerləşən tikiş fabriklərində forma tikilməsinə qarşı çıxırıq, çünki Azərbaycan istehlakçılarının pulu Azərbaycanda qalmalıdır”, - deyə Hüseynov bildirib.Təhsil Nazirliyi yanında İctimai Şura sədrinin müavini Nadir İsrafilov AYNA-ya açıqlamasında məktəbli forması ilə əlaqədar Sovet tədris sistemini xatırladıb: “O zaman vahid bir məktəbli forması vardı ki, onu SSRİ-nin istənilən şagirdi üçün istənilən respublikanın ərazisindən almaq mümkün idi. Bəziləri formanı Moskva və Leninqraddan gətirməyə üstünlük verirdilər. O illər ərzində əlbəttə ki, forma dəyişmədi. Müstəqilliyin ilk illərində məktəblərimizdə bir müddət yenə də o forma geyinilirdi. Sonra məktəbli forması yenidən gündəmə gəldi. O zaman nazir Lidiya Rəsulovanın əmri ilə məktəblilərin geyiminin təxmini standartı da təyin edildi - aşağı tünd, yuxarı açıq”.\n“Misir Mərdanov təhsil naziri olanda ölkədə vahid məktəbli formasının tətbiqi ilə bağlı sərəncam imzaladı. Ancaq fərdi liseylər, gimnaziyalar öz formalarını sifariş etdi. İmkanlılar formanı Türkiyədən satın alır, qalanları Çin və yerli məhsullar alırdılar. Yəni sosial bərabərlik üçün düşünülən formalar, əslində məktəbliləri “varlılar” və “digərləri” təbəqələrinə böldü. Bir məktəbdə göy forma, digərində “şotland” dama-dama forması oldu. Yəni vahid forma olmadı”, - deyə mütəxəssis vurğulayıb.\nO, iki il əvvəl yeni bir məktəb forması mövzusunun qaldırıldığını qeyd edib: “Ancaq yenə də anlaşılmaz bir vəziyyət var idi, bəzi hallarda valideynləri müəyyən edilmiş fabriklərdə tikilmiş bir forma almağa məcbur edirdilər. Əhali bu amildən, həmçinin yüksək qiymət, bəzən keyfiyyətli tikiş və sairdən narazılıq edirdi”.\n“Keçən il nəhayət, vahid məktəbli formasına keçid nəzərdə tutulurdu, ancaq pandemiyaya imkan vermədi. Bu məsələnin müzakirə olunduğu iclaslarda, Nazirliyin nümayəndələri, İctimai Şuranın nümayəndələri, müxtəlif tikiş fabrikləri iştirak etdi. Ancaq heç vaxt ümumi bir fikrə gəlinmədi. Kimsə hesab edir ki, forma valideynlər, şagirdlər pedaqoji şuralar tərəfindən seçilməlidir. Lakin bu seçim çox çətin və uzun olardı və vahid forma olmayacaq. Kimsə, hətta formanın bölgələr üzrə fərqlənməli olduğu fikrini ortaya atıb. Bu yaxınlarda yenidən yeni eskizlər təqdim edildi”, - İsrafilov söyləyib.\n“Düşünürəm ki, vahid bir forma haqqında danışırıqsa, respublikanın bütün bölgələrində eyni olmalıdır. Bəzi ölkələrdə, xüsusən Yaponiya və İngiltərədə formadan şagirdin hansı ölkənin vətəndaşı olduğunu başa düşmək olar”, - deyə müsahibimiz əlavə edib.\nQeyd edək ki, indi məktəb formasını əsasən Bakı Tikiş Evi tikir, lakin digər tikiş fabrikləri bundan narazıdır. Ekspertin fikrincə, onlar da sifariş almalı, ancaq vahid eskizə görə forma tikməlidirlər: “Vahid forma bütün bölgələrdə satılmalıdır. Qiymətə gəlincə, bu məsələ də indi də müzakirə olunur”.Nigar.(Əlimirzəyeva)MM


23-10-2015 / 16:58\n“İT Tələbə” rubrikasının növbəti müsahibi Bakı Dövlət Universitetinin Tətbiqi riyaziyyat fakültəsinin 4-cü kurs tələbəsi, proqramçı Niyaz İsmayılovdur.\nNiyaz İsmayılov Rabitə və İnformasiya Texnologiyaları Nazirliyinin və İctimai Televiziyanın birgə layihəsi olan “Virtual rinq” intellektual televiktorinasında qalib gələnlərdən biridir.\nNiyaz İsmayılovla müsahibəni təqdim edirik:\n-Niyaz bəy, İT sahəsinə marağınız nə vaxtdan başlayıb?\n-Bu sahəyə marağım 9-cu sinfin əvvəllərindən başlayıb. Və ilk dəfə Rabitə və İnformasiya Texnologiyaları Nazirliyinin və İctimai Televiziyanın birgə layihəsi olan “Virtual rinq” intellektual televiktorinasında 2-ci yeri qazanmışdım. İT sahəsinə marağım hobbiyə çevrilmişdi: serverlərin, informasiya təhlükəsizliyinin qorunub saxlanılması ilə bağlı biliklər əldə edirdim və günü-gündən bu sahəyə, proqramlaşdırmaya marağım artırdı. Ətrafımdakı insanlardan öyrəndim ki, proqramlaşdırmanın özəyi bu fakültədə tədris olunur.Ona görə də seçimimi belə etdim. Qafqaz Universitetində də bu ixtisas üzrə təhsil ala bilərdim. Sadəcə ödənişli olduğu üçün Qafqaz Universitetini seçmədim.\n-Universitetdə yaradılan şərait, texniki avadanlıq sizi qane edirmi?\n- Universitetdə kompüter avadanlığı, proqram təminatı var. Amma tələbənin nəsə əldə etməsi ancaq özündən asılıdır. Çünki universitetdə bizə proqramlaşdırma sahəsini tədris edəcək dəyərli kadrların sayı çox azdır. Müasir dövrdə istifadə olunan proqramlaşdırma dilləri ilə bizim keçdiyimiz proqramlaşdırma dillərinin fərqli olması inkişafı ləngidir.\n-Hər hansı bir İT şirkətində və ya digər bir qurumun İT sahəsində çalışırsınızmı?\n- 2-ci kursun sonlarından bugünə kimi “Digital Source LLC” şirkətində proqram təminatçısı vəzifəsində çalışıram. Yay aylarında bütöv iş saatı, digər vaxtlarda isə yarım iş günü fəaliyyət göstərirəm.\n-İT sahəsindəki fəaliyyətiniz dərslərinizdə davamiyyətinizə mane olur?\n-Xeyr, mane olmur, çünki bacardığım qədər dərslərdə iştirak etməyə çalışıram. Proqramlaşdırmanın məntiqi əsası riyaziyyatdır. Bu sahədə riyazi bilikləri bilsək, yeni alqoritm, proqram, ideyalar yarada bilərik. Çox zaman deyirlər ki, əsas ideyadır. Amma düşünmürlər ki, bu ideyanı həyata keçirmək üçün düzgün alqoritmik həll lazımdır.\n-Sizcə niyə İT sahəsinə qızlardan daha çox oğlanlar maraq göstərir?\n-Cəsarət olmadığından. Qızlar bir az qorxurlar, qorxunu özlərində yox edə bilsələr bu sahədə irəli gedə bilərlər. Qızların İT sahəsində olması faydalı olar. Qrup şəklində çalışanda oğlan proqramçıların arasında xanım proqramçının da olması məsuliyyəti artırır.\n-İT sahəsi ilə bağlı konfrans, seminar, təlimlərdə iştirak edirsinizmi?\n-Bir dəfə seminarda iştirak etmişəm. Amma öz üzərimdə işləməyə daha çox üstünlük verirəm. Çünki, insan özü öyrənəndə həmin işin altını da bilir, üstünü də.\n-Ölkədə İT sahəsi ilə bağlı görülən işləri necə qiymətləndirirsiniz?\n-Azərbaycanda internet portallar yaradılır, xidmətlər elektronlaşdırılır. Çox gözəl, müsbət addımlardır. Təəssüf ki, heç kim bunun təhlükəsizlik tərəfindən yanaşmır. Xaricdən Azərbaycana gətirilən istənilən mütəxəssis bizim yaratdığımız hər bir sistemi sıradan çıxara bilər. Demək istədiyim, bizim proqramçılar proqramı yazmaqla işini bitmiş hesab edir. Sistemin təhlükəsizliyinə nəzarət etmək, yenilikləri daim diqqətdə saxlamaq lazımdır.\n-Gün ərzində internetdən nə qədər istifadə edirsiniz?\n-Gün ərzində maksimum 4 saat internetdən istifadə edirəm. Bacardığım qədər az istifadə etməyə çalışıram.\n-Bəs siz internetdə öz təhlükəsizliyinizi necə qoruyursuz ?\n-İnternetdə olarkən öz kompüterimdəki bütün bağlantıları şifrələyirəm.\n-Ən çox istifadə etdiyiniz sosial media vasitələri hansılardır?\n-Ən əsas linkedIn-dən istifadə edirəm. Çünki orada biznes əlaqələri qurmaq əlverişlidir. Facebook-dan isə ölkədə baş verən hadisələri öyrənmək üçün istifadə edirəm. Çünki televiziyadan dəqiq informasiya almaq mümkün deyil.\n-Proqramlar yazılarkən çətinliklərlə qarşılaşırsanmı?\n-Səhvlər qaçılmazdır. Misal üçün, yaradılan sayt, proqramların tərkibində 30 min sətrə yaxın kod olur. Və həmin kodun üzərində 5-6 nəfər proqramçı işləyir. Səhlənkarlıq, diqqətsizlik səhvlərə gətirib çıxarır. Proqram sistem üzərində yazılır və sistemdə yaranan bir səhv proqrama daxil ola bilməmək kimi çətinliklər yarada bilər. Ona görə də, proqram yazarkən son dərəcə diqqətli olmaq lazımdır.\n-Özəl İT layihəniz, startapınız var?\n- 11- ci sinifdə oxuyanda yollarda təhlükəsizliyin təmin olunması üçün yeni bir aparat təchizatı yaratmağı düşünürdüm. Sürət həddini tənzimləyən aparatla bağlı layihəmi Kibernetika institutuna təqdim etdim. İnstitutdan layihəmlə maraqlandılar və maliyyə ayıracaqlarını bildirdilər. Amma sonra heç bir xəbər çıxmadı.\n-Elə bir tələbə yoldaşınız varmı İT sahəsindəki fəaliyyətindən ciddi uğurlar qazanıb?\n-Bəli, bir nəfər tanışım var idi, İT sahəsində çalışırdı və yaxşı qazanc əldə edirdi. Universiteti bitirə bilməsə də, hazırda da İT sahəsində çalışır və bu sahədən əldə etdiyi qazancla özünə maşın da alıb(gülür)\n-İT sahəsindəki bilikləriniz sizə digər fənnlərin mənimsənilməsində kömək olurmu?\n-İnformatika fənnində bəli.\n-Son dövrlər insanların İT-ə bu qədər maraq göstərməsinin səbəbini nədə görürsünüz?\n-Səbəbi, rahatçılıqdır. Məsələn, balansımıza pul yükləmək üçün mağazaya getməyə tənbəllik edirik. Amma internetə daxil olmaqla bunu çox rahat şəkildə edə bilirik.\n-Əksər İT sahəsi ilə məşğul olanlar ünsiyyət də problem yaşayırlar, siz necə belə problemlərlə üzləşirsinizmi ?\n-Xeyr, çünki mən çox ünsiyyətcil biriyəm.\n-İT sahəsinin sürətli inkişafı üçün hansı təklifləriniz var?\n-Proqramçıları bir araya gətirən laboratoriya yaradılsın və proqramçılar bir araya gələrək mövcud sənaye, biznes problemlərini həll etsin. İnkişaf üçün əsasən rəqabət lazımdır. Və dövlətin yetərincə maliyyə dəstəyi olmalıdır.\n-İxtisasınız üzrə magistr təhsili almaq istəyirsiniz?\n-Bəli, xaricdə təhsil almağı düşünürəm. Oradakı İT inkişaf səviyyəsi bizdən yüksəkdi. Ona görə xaricdə sıfırdan başlamaq daha effektli olardı. Amma buranın bakalavr təhsili ilə gedib orada sıravi bir işçi olmaqdansa, burda öz üzərimdə çalışıb daha yüksəkdə ola bilərəm.


Sərdar Ortaç var-dövlətindən danışdı – A24.Az\nA24.AzŞou-biznesSərdar Ortaç var-dövlətindən danışdı\nSərdar Ortaç var-dövlətindən danışdı\nTürkiyəli pop-ulduz Sərdar Ortaç bütün var-dövlətini arvadına miras qoymaqdan çəkinmədiyini bildirib.\nA24.az xəbər verir ki, Sərdar Ortaç ”Mən öldükdən sonra pulum Kloeyeyə qalsın” deyib:\n“Yoldaşım mənimlə puluma görə evlənməyib, onu neçə dəfə sınaqdan keçirmişəm. Pulum qutarmayacaq deyə bir şey yoxdur. Bu qədər vaxt pulumu yemədi. Bundan sonra yesə də, nə olar. Mən öldükdən sonra pulum ona qalsın.\nDörd ildir ki, həyatımda Kloeye var və mən bu səbəbdən çox xoşbəxtəm. Gec evlənməyimə baxmayaraq, sevdiyim qadını tapdım. Bəzən MS (dağınıq skleroz – red.) xəstəliyinə tutulmağıma görə özümü günahkar sayıram. Amma Allah səbəbsiz yerə xəstəlik verməz”.\nSərdar Ortaç və Kloye


Xoşbəxtlik Hesabatında Norveç 1-ci, biz 85-ciyik | Azadliq\nXoşbəxtlik Hesabatında Norveç 1-ci, biz 85-ciyik\n20 Mart 2017 12:52\nBMT-nin Davamlı İnkişaf şəbəkəsinin hazırladığı 2017-ci il Dünya Xoşbəxtlik Hesabatına görə norveçlilər dünyanın ən xoşbəxt insanlarıdır. Ondan sonrakı yerlərdə Danimarka(2), İslandiya(3), İsveçrə(4) və Finlandiya(5) gəlir.\nHesabatı hazırlayanlar, Norveçin ən böyük gəlir mənbəyi olan neftin qiymətinin düşməsinə baxmayaraq, xoşbəxtlik nisbətinin yüksəldiyinə diqqət çəkir. Norveç keçənilki hesabatda 4-cü sırada idi. İlk sıralarda yer alan ölkələr hesabat hazırlanarkən nəzərə alınan səhiyyə, sosial təminat, gəlir, yaxşı idarəetmə, azadlıqlar və xeyriyyəçilik kimi ünsürlərdən yüksək bal alıb. Eyni zamanda, bu ölkələr güclü ictimai təhlükəsizlik sistemlərinə sahibdirlər.\nHesabat sosial dəstəyin xoşbəxtliyə təsirinin çox əhəmiyyətli olduğunu ortaya qoyub. Ən böyük bədbəxtlik səbəblərindən birinin də işsizlik olduğu göstərilib.\nHesabatda amerikalılar gəlirlərinin yüksəlməsinə baxmayaraq, daha az xoşbəxt olduqlarını söyləyib. ABŞ Xoşbəxtlik Hesabatında bir pillə geriləyərək 14-cü sıraya enib. Siyahıda qardaş Türkiyə 69-cı, Azərbaycan isə 85-ci sırada yer alır.\nHesabata görə dünyanın ən bədbəxt ölkələri də belə sıralanır: Ruanda, Suriya, Tanzaniya, Burundi və Mərkəzi Afrika Respublikası.\nDünya Xoşbəxtlik Hesabatı 2012-ci ildən bugünədək hər il xalqların müxtəlif yaşam göstəriciləri nəzərə alınmaqla hazırlanır.


16:53 28 Mart 2020 Oxunub : 1791\nAzərbaycan Voleybol Federasiyası (AVF) Azərbaycan Nazirlər Kabineti yanında Operativ Qərargahının 14 mart 2020-ci il saat 00:00-dan etibarən ölkə ərazisində tətbiq olunan qərarına əsasən Azərbaycan çempionatları, ölkədə fəaliyyət göstərən voleybol üzrə bölmələr və klublarda məşqləri dayandırıb.\nAzvision.az xəbər verir ki, bu barədə Azərbaycan Voleybol Federasiyasının məlumatında bildirilib.\nQeyd olunub ki, AVF milli və klub oyunçularını da xüsusi diqqətdə saxlayır. Artıq Azərbaycan Super Liqasında və Yüksək Liqasında oynayan komandaların legionerlərinin təhlükəsizliyi nəzərə alınaraq, öz ölkələrinə yola salınıblar.\nTeqlər: Voleybol Federasiya


Prezident İlham Əliyev və birinci xanım Mehriban Əliyeva işğaldan azad edilmiş Ağdam şəhərində olublar - XALQQAZETI.COM\n– Baxın, düşmənin müdafiə xətti. Ağdam şəhərinə qədər düşmənin bir neçə müdafiə xətti var idi, baxın.\nBir dənə də salamat bina yoxdur, hamısını dağıdıblar. Evlərimizi, kəndlərimizi dağıdıblar, torpaqlarımızdan istifadə ediblər. Bütün hərbi cinayətlərə görə düşmən cavab verəcək. Biz Ağdam şəhərinə də jurnalistləri, o cümlədən, xarici jurnalistləri, diplomatik korpusun nümayəndələrini dəvət edəcəyik. Qoy, gəlsinlər, görsünlər.\nBiz son 17 il ərzində münaqişənin həlli üçün hüquqi baza yaratdıq. Mən bütün beynəlxalq təmaslarımda Ermənistan–Azərbaycan, Dağlıq Qarabağ münaqişəsi ilə bağlı Azərbaycanın mövqeyini, tarixi həqiqətləri və mövcud vəziyyəti bütün həmkarlarıma çatdırmışdım. Mənim demək olar ki, bütün ikitərəfli beynəlxalq təmaslarımda Ermənistan– Azərbaycan, Dağlıq Qarabağ münaqişəsi xüsusi yer alır. Mənim bütün çıxışlarıma baxmaq kifayətdir. Son 17 il ərzində demək olar ki, bütün çıxışlarımda bu məsələ ilə bağlı öz fikrimi bildirmişdim, dünya ictimaiyyətini məlumatlandırmışdım. Çünki əfsuslar olsun ki, 1990-cı illərin əvvəllərində münaqişə ilə bağlı dünyada dolğun təsəvvür yox idi, təhrif edilmiş məlumat var idi. Erməni lobbisi tərəfindən ortalığa atılmış məlumat var idi. Əks-təqdirdə, bizim torpaqlarımız işğal altına düşə-düşə Amerika Konqresi məşhur 907-ci düzəlişi qəbul etməzdi. Azərbaycan torpaqları işğal altına düşürdü, ancaq Amerika Konqresi Azərbaycanı təcavüzkar kimi tanımışdır və bizi humanitar yardımdan məhrum etmişdir. O vaxt erməni lobbisi buna nail oldu. Azərbaycan diplomatiyası, sadəcə olaraq, onların qarşısında adekvat addım ata bilməmişdir.\nBiz – Qoşulmama Hərəkatına sədrlik edən ölkə BMT-dən sonra ikinci böyük təsisat olan Qoşulmama Hərəkatına sədrlik etdiyimiz dövrdə də bu məsələni diqqət mərkəzində saxlamışıq. Bu gün 120 ölkəni birləşdirən təşkilata Azərbaycan sədrlik edir. Keçən il zirvə görüşü keçirilmişdir. Bu gün Azərbaycan xalqı bir daha görür ki, bunun nə qədər böyük önəmi var idi. Çünki İkinci Qarabağ müharibəsi dövründə BMT-də, BMT Təhlükəsizlik Şurası tərəfindən yeni qətnamənin qəbul edilməsi cəhdləri də baş vermişdir. O qətnamə qəbul edilsəydi, əlbəttə ki, bizi dayandıra bilməzdi, ancaq lazım olmayan bir mənzərə yarada bilərdi. Məhz Qoşulmama Hərəkatına üzv ölkələr o qətnamənin qəbul olunmasına imkan vermədilər, bizi dəstəklədilər. Mən də onlara təşəkkürümü bildirdim və demişdim ki, onlar bizim arxamızda kişi kimi durdular. Baxmayaraq ki, böyük dövlətlər onlara böyük təzyiqlər göstərirdi. Qoşulmama Hərəkatının bir çox üzvləri Azərbaycanı həm müstəqil, həm güclü, həm də onları müdafiə etməyə hazır olan ölkə kimi tanıyır. Biz pandemiya dövründə 30-dan çox ölkəyə humanitar maliyyə yardımı göstərmişik, o cümlədən Ümumdünya Səhiyyə Təşkilatının xətti ilə Qoşulmama Hərəkatına xüsusi bir yardım göstərmişik. Görülmüş bütün bu işlər səmərəsini verdi. Biz bizim üçün əsas məsələ olan Ermənistan–Azərbaycan, Dağlıq Qarabağ məsələsində lazımi beynəlxalq dəstəyi ala bildik.\nBu gün mən Ağdam məscidinə Məkkədən gətirdiyim “Qurani- Kərim”i bağışladım. Mən xoşbəxt adamam ki, dörd dəfə Məkkə ziyarətində olmuşam. Bir dəfə rəhmətlik atamla, üç dəfə isə Prezident kimi. Xoşbəxtəm ki, mən ailə üzvlərimlə bərabər müqəddəs Kəbənin içində dualar etmişəm. Hər bir insanın ürəyində nə varsa, mənim ürəyimdə də eyni duyğulardır. Etdiyim duaların arasında birinci duam torpaqlarımızın işğaldan azad edilməsi idi. Allahdan xahiş edirdim, mənə güc versin ki, biz torpaqları işğalçılardan azad edək, o xoşbəxtliyi bizə nəsib etsin, biz yenə də dədə-baba torpağımıza qayıdaq.\n25 Noyabr 2020 03:46 - RƏSMİ XRONİKA


Boyun sozune baxdim xeyir tapdim insa üçün axtarış neticesi\nAxtarış Neticesi : Boyun sozune baxdim xeyir tapdim insa\n– Küçədən? – Ravik pəncərəni bağladı.\n– Təşəkkür edirəm. – Qadın dilləndi.\nRavik onun boyun-boğazına, çiyinlərinə baxdı. Onlar canlı idi. Doğma olmasa da, hər halda, həyat əlaməti, hənirti idi, daha adamı buza döndərən tənhalıq deyildi. Adam adama hənirtidən başqa nə verə bilərdi? Bund\nGunesh eyleshdi, kirpiklerini q\nkoridorda , Sevinci divara\nopurdu.Muradin opusleri yavas –\nyavas Sevincin boyuna\nenmisdi.Gulnar ucun bugun\nheyatinin en agir gunu idi.Onlari\no veziyyetde gormek Gulnarin\nureyinde qanayan yarasina ,duz\nSevinc Muradin opuslerinden hezz\nGunesh eyleshdi, kirpiklerini\nşexsen özün get. Meseleni hell elemeye en zirek adamlarından gönder... Özün de öyren gör ne qeder boyun olub İlqar ona. −Soruşmağa ehtiyac yoxdur. - qonaq mebleğin adını çekdi. Amma bu defe ev sahibi teeccüblenmedi: −Hele ondan da çox vererdi. Nece prinsipial biridir, bilmirsen? −Biz ondan da çox\navab verdim – Daha doğrusu, öyrənməyə imkan olmadı. Yardım etmək iqtidarında olan insanlar, nədənsə boyun qaçırdılar.\n- Bilirəm, məni nəzərdə tutursan, – həmsöhbətim, nə demək istədiyimi anladı – amma inan ki, sən gedəndən, mənim gözümə yuxu getmir. Sənin sonuncu sözlərini yadımdan çıxara bilmirə\n, hörmət məqsədilə) səcdə edin!” -deyə buyurmuşduq. İblisdən başqa hamısı səcdə etdi. O, (səcdədən) boyun qaçırtdı.\n117.Biz də belə dedik: “Ey Adəm! Bu (İblis) sənin də, övrətinin də düşmənidir. (Ehtiyatlı olun ki) sizi (tovlayıb) Cənnətdən çıxartmasın, yoxsa (ey Adəm!) məşəqqətə düşüb bədbəxt ol\nhörmət məqsədilə) səcdə edin!” – deyə buyurmuşduq. İblisdən başqa hamısı səcdə etdi. O, (səcdədən) boyun qaçırtdı.\n117 Biz də belə dedik: “Ey Adəm! Bu (İblis) sənin də, övrətinin də düşmənidir. (Ehtiyatlı olun ki) sizi (tovlayıb) Cənnətdən çıxartmasın, yoxsa (ey Adəm!) məşəqqətə düşüb bədbəxt ola\ntmışdı. Lakin Messi hökmdarları onda da özlərini müstəqil aparmağa cəhd etmişlər. Messi vilayətinin boyun əyməyən əhalisinin gizləndiyi dağ qalası Mesunun adını II Aşşurnasirapal e. ə. IX əsrin 80-ci illərində çəkir. Bu ölkəyə sonra III Salmanasar, V Şamşi-Adad, II Adadnerari yürüşlər et\nəruz qoymayaq. Bu, Qorunan Kitabda belə yazılmışdır”.\nƏhalisi arasında elçilərə iman gətirməkdən boyun qaçıran şəhər və kəndlərdən eləsi yoxdur ki, Allah onları Qiyamət günü qopana qədər məhv etməsin və ya şiddətli cəzaya məruz qoy-masın. Bu, Allahın Kitabında belə yazılmışdır və Allahın qədəri m\nHer Wey Unutulur,\nAd Gunun Muba,


“Bu günədək “Tarqovı”da fahişəliklə bağlı saxlanılan olmayıb” - Rəsmi açıqlama - Editor.az\n“Bu günədək “Tarqovı”da fahişəliklə bağlı saxlanılan olmayıb” – Rəsmi açıqlama\n15:46 | 4 İyul, 2019\nEditor.az xəbər verir ki, Bakı şəhər BPİ-nin mətbuat xidmətinin rəisi, polis mayoru Elşad Hacıyev qafqazinfo-ya açıqlamasında bildirib ki, sosial şəbəkələrdə və mətbuatda ərəb turistlərin yerli qadınlarla ödəniş müqabilində intim münasibət qurmaq üçün açıq sövdələşmələrə girməsi haqda yayılan məlumatlarla bağlı ərazi polis orqanında müvafiq araşdırma aparılır. Ərazidə ictimai qaydanın, paytaxt sakinlərini və turistləri narahat edən, yaxud sosial şəbəkələrdə tirajlanan iddialarla bağlı məsələlər diqqətdə saxlanılır.\n“Bu günədək həmin ərazidən fahişəlik, insan alveri ilə bağlı saxlanılan olmayıb. Çünki bu hallarla bağlı polisə şikayət daxil olmayıb. Amma ərazi fasiləsiz nəzarətdədir və polis əməkdaşları həmin ərazilərdə xidmət aparır.\nİctimai qaydanın qorunması və ictimai təhlükəsizliyin təmin edilməsi, inzibati hüquq-pozmalara qarşı əməliyyat-profilaktik, profilaktik-maarifləndimə tədbirləri tərəfimizdən davam etdirilir”, – E.Hacıyev söyləyib.\nBakıda təcili yardım sürücüsü özünü binadan atdı, ağaca ilişib sağ qaldı\nİntihar edən yazıçının cibindən çıxanlar: "85 qəpik pul və alışqan"


İranda ötən sutkada koronavirusdan 97 nəfər ölüb Yeni Sabah\n13 Yan 2021 15:59\nİranda ötən sutkada koronavirusdan 97 nəfər ölüb\nİranda ötən sutka ərzində yeni növ koronavirus (COVID -19) infeksiyasından 97 nəfər ölüb.\nYenisabah.az xəbər verir ki, bununla da İranda koronavirusdan ölənlərin sayı 56 457 nəfərə çatıb.\nİranda ötən 24 saat ərzində 6 317 nəfər koronavirusa yoluxub. Beləliklə İranda koronavirusa yoluxanların sayı 1 305 339 nəfərə yüksəlib.\nKoronavirus daşıyıcılarından 4 469 nəfərin vəziyyəti ağırdır.\nİranda indiyədək 1 094 388 nəfər koronavirusdan sağalıb.\nİranda ötən koronavirusdan 97 nəfər ölüb


Müdafiə nazirindən sərt mövqe\n4 Noyabr 2013 17:11 (UTC+04:00)\n"Rusiyanın Ermənistandakı hərbi bazasının komandirinin bəyanatına rəsmi münasibət bildirilməlidir"\nAzərbaycan Müdafiə naziri, general-polkovnik Zakir Həsənov ATƏT-in Minsk qrupunun həmsədrləri İqor Popov (Rusiya), Jak For (Fransa), Ceyms Uorlik (ABŞ) və ATƏT-in fəaliyyətdə olan sədrinin şəxsi nümayəndəsi Anjey Kasprşiki qəbul edib. Movqe.az-ın verdiyi məlumata görə, görüş zamanı qonaqlar Dağlıq Qarabağ münaqişəsi, cəbhənin təmas xəttində mövcud vəziyyətlə bağlı öz təəssüratlarını bildirməklə yanaşı müdafiə nazirini yeni vəzifəyə təyin edilməsi münasibəti ilə təbrik ediblər.\nNazir Zakir Həsənov regiondakı vəziyyət, Azərbaycan torpaqlarının Ermənistan tərəfindən işğalının davam etməsi, qaçqın və məcburi köçkünlərin mövcud problemləri, o cümlədən beynəlxalq təşkilatların münaqişənin həlli istiqamətində atdıqları addımların nəticəsiz olması barədə fikirlərini bildirib.\nEyni zamanda nazir, Rusiya Federasiyasının Ermənistan Respublikasında yerləşən 102-ci hərbi bazasının komandirinin məlum çıxışını həmsədrlərin diqqətinə çatdıraraq, bu məsələyə rəsmi səviyyədə müvafiq reaksiyanın verilməsinin vacibliyini qeyd edib.\nÖz növbəsində ATƏT-in Minsk qrupunun rusiyalı həmsədri İqor Popov bu məsələnin anlaşılmazlıq nəticəsində baş verməsini istisna etməyərək araşdırılacağına söz verib.\nSonda Azərbaycanın ordu quruculuğu sahəsindəki imkanlarının genişliyi və müasir tələblərə cavab verən Silahlı Qüvvələrin qurulması istiqamətində fəaliyyətləri vurğulayan müdafiə naziri, Azərbaycan tərəfinin işğal altında olan torpaqların sülh yolu ilə azad edilməsinin tərəfdarı olduğunu, xalqın işğal faktı ilə barışmayacağını və ərazilərinin azad edilməsi hüququnun özündə saxladığını bildirib.\nGörüşdə müdafiə nazirinin birinci müavini, Silahlı Qüvvələrin Baş Qərargah rəisi, general-polkovnik Nəcməddin Sadıkov da iştirak edib.


Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin tabeliyində olan Elektron Hökumətin İnkişafı Mərkəzi Daxili İşlər Nazirliyi ilə birgə “Xüsusi Karantin Rejiminin Tətbiqi Zamanı İcazələrin Alınması və Monitorinqi Sistemi”-ni ərsəyə gətirib.\nUcnoqta.az xəbər verir ki, bu barədə "Qafqazinfo"ya "ASAN xitmət"in mətbuat katibi Elnur Niftəliyev məlumat verib. Qurum rəsmisinin sözlərinə görə, evdən çıxmaq istədiklərinə dair icazə əldə etmək üçün vətəndaşlar mobil nömrədən icazənin məqsədini bildirən xüsusi kodu və şəxsiyyət vəsiqəsinin seriya və nömrəsini SMS-lə 8103 qısa nömrəsinə göndərirlər.\nİcazələrin məqsədinə dair 3 kod təyin edilib:\n2 nömrəli kod ərzaq və digər gündəlik tələbat mallarının, habelə dərman vasitələrinin alınması, bank və poçt xidmətlərindən istifadə edilməsi zərurəti ilə əlaqədar yaşayış yerini tərk etmək üçündür. (icazə 2 saat müddətinə gündə 1 dəfə verilir);\n3 nömrəli kod yaxın qohumun dəfnində iştirak üçündür.\nBelə ki, nümunə olaraq ərzaq və digər gündəlik tələbat mallarının, habelə dərman vasitələrinin alınması, bank və poçt xidmətlərindən istifadə edilməsi zərurəti ilə əlaqədar yaşayış yerini tərk etməyə dair icazə əldə etmək üçün Azərbaycan Resbpulikasının vətəndaşları 2 AZE 1111111 məzmunlu SMS-i 8103 qısa nömrəsinə göndərməlidirlər.\nVətəndaşların müraciətinə gələn cavab SMS-ində icazənin qüvvədə olduğu müddət göstərilir. Vətəndaşlar yaşayış yerini yalnız müsbət cavab aldıqdan sonra tərk edə bilərlər. Sizə cavab mesajı 1 saat ərzində gələcək. Həyat və sağlamlığa bilavasitə təhlükəli vəziyyət yarandıqda yaşayış yerini tərk etmək üçün SMS icazənin alınması tələb olunmur. Həmçinin şəxslər məhkəməyə və ya hüquq mühafizə orqanlarına çağırıldıqda SMS göndərilmədən yaşayış yerini tərk edirlər.\nVətəndaşlar SMS icazə sistemindən istifadə qaydaları və SMS göndərilməsi ilə bağlı yaranan çətinliklərlə əlaqədar “ASAN xidmətin” 9108 Çağrı Mərkəzinə müraciət edə bilərlər. Yaşı 65-dən yuxarı insanlara evdən çıxmaq qadağandır. SMS sistemi vasitəsi ilə icazə alınması zamanı sui-istifadə halları daim araşdırılacaq. Belə hallara yol verən vətəndaşlar barəsində ciddi məsuliyyət tədbirləri görüləcək.\n4 Aprel 2020 [20:28]


Azərbaycan bankları üçün təhlükə: Rusiyanın ödəniş sisteminə güvənmək olarmı? - Azinforum.az İnformasiya Portalı\nAna səhifə / İqtisadiyyat / Azərbaycan bankları üçün təhlükə: Rusiyanın ödəniş sisteminə güvənmək olarmı?\nAzərbaycan bankları üçün təhlükə: Rusiyanın ödəniş sisteminə güvənmək olarmı?\nAzərbaycan Mərkəzi Bankı Rusiyaya qarşı olan sanksiyaların bizə də təsir göstərəcəyini bildirib. Həmçinin, bu təsirlərin hansı müddətdə baş verəcəyini bilmək üçün qiymətləndirmə aparıldığı qeyd edilib.\nMövzu ilə əlaqədar bank üzrə ekspert Əkrəm Həsənov Bakupost.az -a açıqlama verib.\nO, Rusiyaya qarşı olan sanksiyaların Azərbaycan banklarına təsiri haqqında danışıb:\n“Bu sanksiyaların pul köçürmələrə və hesablaşmalara təsiri olacaq. Bu da Azərbaycanla Rusiya və Belarus arasında Qərb ölkələrinin valyutalarında olan hesablaşmalara təsir edəcək. Çünki artıq Rusiya banklarının xeyli hissəsi sanksiya altına düşüb və həmin banklar SWIFT-dən çıxarılıb. Amma Rusiyanın öz ödəniş sistemi üçün platformaları var. O platformalar ya Rusiya rublu ilə, ya da Azərbaycan manatı ilə hesablaşmaları təmin etməyə imkan verəcək. Azərbaycan bankları da Rusiyanın ödəniş sisteminə qoşula bilər. Bu hesablaşmalar dollar və avro ilə olmayacaq. Rusiya çoxdan bu sistemi yaradıb ki, sanksiya olanda işə salsın. Bu sistemə qoşulmaqda problem yoxdur, sadəcə qeyri-sabit valyutalarla əməliyyat aparmaq özü problemdir”.\nƏ.Həsənov bu sistemin Rusiyada yaşayan soydaşlarımıza mənfi təsiri məsələsinə də diqqət çəkib:\n“Dünyada qəbul olunmuş elektron ödəniş sisteminə hamı öyrəşib. Rusiyanın bu sisteminin isə təhlükəsizliyi sual altındadır. İnsanlar öz köçürmələrini dollar və avro ilə edirlər. Rubl isə qeyri-sabit valyuta olduğu üçün onu milli valyutaya çevirəndə pul itkisi olacaq. Yaxud da insanlar əllərində bir qədər pul olduqda onu milli valyutada saxlamırlar, dəyişirlər. İndi isə onlar məcbur olacaq ki, rubl, yaxud manatla işləsinlər”.\nÖncəki Rusiya AŞPA üzvlüyündən çıxarıldı\nNövbəti Ukraynadan 3 milyon insan qaçqın düşüb


Samuxda dəhşət – Ər arvadını öldürdü, bibisini… – Yenicag.Az\nAna Səhifə Kriminal Samuxda dəhşət – Ər arvadını öldürdü, bibisini…\nSamuxda dəhşət - Ər arvadını öldürdü, bibisini...\nYeni Çağ Media Qrupu – Avqust 16, 2018 - 09:05\nYenicag.az-ın məlumata görə, hadisə rayonun Ziyadlı kəndində baş verib. Kənd sakini 1985-ci il təvəllüdlü Elvin Sədrəddin oğlu Bayramov ailə münaqişəsi zəminində həyat yoldaşı 1993-cü il təvəllüdlü Müşafərin İman qızı Bayramovanı bıçaqlayaraq qətlə yetirib.\nYoldaşının bibisi, 1967-ci il təvəllüdlü Xatirə Ümid qızı Salmanovaya isə çoxsaylı bıçaq zərbələri endirib. Qadın dərhal xəstəxanaya yerləşdirilib. Vəziyyətinin orta ağır olduğu bildiirlir. Məlumata görə M. Bayramova həyat yoldaşından küsərək 3 azyaşlı övladı ilə ata evinə gedərək orada bibisi ilə qalırmış. Yoldaşı ilə barışmağa gələn E. Bayramov istədiyinə nail ola bilmədiyi üçün cinayətə əl atıb. Cinayəti törədən Elvin Bayramov saxlanılıb.\nFaktla bağlı Samux rayon Prokurorluğunda cinayət işi acılıb, araşdırma aparılır./Report/\ndəhşətt, qətl, Samux,


Alqış Həsənoğlu: “Müxalif partiyaların daxili ab-havası həbsxanadakı vəziyyətdən qat-qat acınacaqlıdır” - 7 December 2010 - Azərbaycan milli internet məkanı\nMain » 2010 » Dekabr » 7 » Alqış Həsənoğlu: “Müxalif partiyaların daxili ab-havası həbsxanadakı vəziyyətdən qat-qat acınacaqlıdır”\nYeni Azərbaycan” qəzetinin sabiq baş redaktoru Alqış Həsənoğlunun "Qafqazinfo”ya müsahibəsi\n– Xoş gördük, Alqış bəy. Necəsiniz, nə işlə məşğulsunuz, necə yaşayırsınız?\n– Çox sağ olun, təşəkkür edirəm. Sualınızın belə qoyuluşunda bir həmkar yanğısı və münasibəti duyulur. Gərək inciməyəsiniz, mən heç vaxt necə yaşamağım, necə dolanmağım barədə sualları yaxına buraxmadım və belə mövzuları müzakirə etməyi özümə rəva bilmədim. Amma suala görə minnətdaram.\n– Onda mətbuatla bağlı soruşaq. Məsələn, Eynulla Fətullayev barədə...\n– Bu barədə dövlət rəsmiləri açıqlama verib və haqlı olaraq bu, hüquqi məsələ kimi dəyərləndirilir. Mən də bu şərhə heç bir əlavə etmək istəməzdim.\n– Bəs, bloggerlərin həbsi və azad edilməsi haqda necə?\n– Çox, çox təəssüf ki, Azərbaycanda söz və ifadə azadlığının vəziyyətindən söhbət düşərkən, bizimkilərdən tutmuş, düz ABŞ prezidenti Barak Obamaya qədər hamı Eynulla Fətullayevi və bloggerləri nümunə göstərir. Amma mən belə deməzdim. Bu gün cəmiyyətimizdə söz və ifadə azadlığına yönəlik daha ciddi və daha utancverici hadisələr baş verir.\n– Məsələn, Tapdıq Abbbas.\n– Mən onu yaxından tanımıram, həyatda bir dəfə də rastlaşıb eləməmişik. Onu bilirəm ki, "Paralel” qəzetinin baş redaktorudur, parlament seçkilərindən öncəyə qədər Müsavat Partiyasının üzvü idi, ara-sıra yazılarını oxuyuram. Gördünüz, onun başına nə oyun gətirdilər?\n– İndi o qədər oyun var ki... Siz hansından danışırsınız?\n– O, həm də Mətbuat Şurasının rəhbərliyində təmsil olunur. Bu il mətbuat günü münasibətilə öz həmkarları ilə birlikdə Fəxri Xiyabana gedib, Heydər Əliyevin məzarını ziyarət etmişdi. Və elə hər şey də ordan başladı. Onun bu hərəkətini Müsavat Partiyasının ali məclisində müzakirəyə çıxardılar və belə qərara gəldilər ki, onun millət vəkilliyinə namizədliyi partiya siyahısından çıxarılsın, amma hələlik partiya üzvü olaraq qalsın. Nə üçün hələlik? Bu o demək deyil ki, divan üzvlərinin içərisində müdriklik hissi baş qaldırıb, nəhayət, başa düşüblər ki, bu qədər ağ etmək olmaz. Yox, qətiyyən belə deyil. Sadəcə olaraq, həmin adamların əllərində səlahiyyət və imkan yoxdur. Əgər belə bir imkanları olsaydı, mənim heç şübhəm yoxdur ki, Tapdıq Abbası of demədən dar ağacından asardılar. Mənim anlamımda, şəxsin ifadə azadlığına qarşı müstəqillik əldə etdiyimiz son 18 ildə belə rüsvayçı təcavüz aktı qeydə alınmayıb. Nəticədə bu nə deməkdir: deməli, müxalif partiyaların daxili ab-havası, hökumətin həbsxanasındakı vəziyyətdən qat-qat acınacaqlı və dözülməzdir. Axı iqtidarı tənqid etməyə nə var, bu ən sadə və asan yoldu, amma çıxış yolu deyil. İctimai-siyasi proseslərdən baş çıxaran istənilən şəxs bilir ki, cəmiyyətin demokratikləşməsi iqtidarın atdığı addımlar, həyata keçirdiyi islahatlarla bərabər, mövcud siyasi institutların, daha çox müxalifyönlü siyasi partiyaların daxili demokratiyası ilə birbaşa əlaqəlidir. Diqqət yetirin, adam nə cinayət törədib ki? Fəxri Xiyabana gedib, özünü ifadə edib və partiyadaşları bu hərəkətinə görə onu asıb-kəsməyə başladılar. Onu peşman etdilər və o da başını götürüb partiyadan qaçdı. Belə çıxır ki, məhbus Eynulla Fətullayev azadlıqdakı müsavatçı Tapdıq Abbasa baxmış, kifayət qədər azad və müstəqildir. Deyim ki, bu çox ciddi və təhlükəli bir haldır. Müsavat Partiyası hakimiyyətə iddialıdır. Təsəvvür edin, bu cür revanşist və qisasçı ideologiya ilə silahlanmış adamlar səlahiyyət sahibi olsalar, ölkədə nələr baş verər. Əslində sərgilənən bu rüsvayçı münasibət, müxalif düşərgə ilə bağlı bir çox ciddi suallara aydınlıq gətirmiş olur.\n– Hansı sualları nəzərdə tutursunuz?\n– Müxalifət bir siyasi güc mərkəzi olaraq günü-gündən zəifləməkdə və bir siyasi struktur olaraq əriməkdədir. Bunu hamı qeyd edir və müxalif liderlər də bu həqiqəti etiraf etmək məcburiyyətindədirlər. Elə beynəlxalq təşkilatlar da hesabatlarında bu məqamı-siyasi müxalifətin çox zəif olmasını xüsusilə vurğulayırlar. Amma səbəbi dəqiq göstərmirlər, ya da göstərmək istəmirlər. Əsas kimi, müxalifətin şəhərin mərkəzi yerlərində mitinq keçirmə istəyinə qoyulan qadağalar gündəmə gətirilir. Ancaq reallıq başqa nəticə çıxarmağı tələb edir. Qəzet redaktorunun Fəxri Xiyabana getməyini həzm edə bilməyən zehniyyətə, düşüncəyə, əxlaqa, mədəniyyətə malik olan müxalifət cəmiyyət tərəfindən alternativ və demokratik inkişaf modeli kimi qəbul edilə bilməz. Və belə qüsurlu düşüncəyə malik müxalifət şəhərin mərkəzində yox, lap Prezident Aparatının içərisində mitinq keçirsə belə, onların sosial bazalarını genişləndirib, hakimiyyətə gəlmək şansını heç bir sağlam düşüncəsi olan Azərbaycan vətəndaşı tanımayacaq.\n– Beynəlxalq təşkilatlar müxalifətin zəifliyini qeyd etməklə bərabər, iqtidarı da tənqid edirlər və son vaxtlar bu təşkilatların ölkəmizə yönəlik bəyanatları get-gedə sərtləşir.\n– Gəlin bir az konkretləşdirək...\n– Bir neçə müddət öncə Beynəlxalq Böhran Qrupunun hesabatı açıqlanmışdı. Kifayət qədər sərt idi.\n– Hə, xatırladım. Amma bəri başdan qeyd edim ki, həmin və buna bənzər hesabatlar heç də bəzi nəşrlərin (müxalifyönlü mətbuatı nəzərdə tuturam) təqdim etdiyi kimi iqtidarı "darmadağın” edə biləcək gücə və ifşaedici məntiqə malik deyil.\n– Amma müxalif liderlər bu tipli hesabatları iqtidara yönəlmiş ardıcıl və sarsıdıcı zərbələr kimi dəyərləndirirlər.\n– Belə fikirlər səslənir. Bu da ki, təsadüfi deyil. Gəlin, xatırlayaq: müxalifət bir neçə il bundan əvvələ qədər öz təbliğatını daxili səbəblər üzərində qurmağa çalışırdı. Məsələn, uzun müddət "X günü” istiqamətində iş aparılırdı. Bu mövzu demək olar ki, bütövlükdə siyasi gündəmi işğal etmişdi. Guya ki, həmin gün yerlə göy bir-birinə qovuşacaq, camaat küçələrə axışacaq, kütlə müxalif liderləri öz çiyinləri üzərinə götürüb hakimiyyətə gətirəcək. Deyim ki, belə çağırışlar müəyyən qrup adamlarda çox cüzi olsa da bir ümid yarada bilmişdi. Sonradan tarix sübut etdi ki, həmin gözləntilər ciddi sosial əsas və siyasi perspektivdən məhrum imiş. Bir müddət isə iqtisadi amillərdən bəhrələnməyə üstünlük verildi. Təbliğ olunurdu ki, əhalinin güzəranı gərginləşəcək, narazılıq artacaq və bu da nəticədə cəmiyyətin siyasi baxımdan aktivləşməsi üçün zəmin yaradacaq. Son qlobal maliyyə böhranını müxalifət özü üçün avantaj hesab edirdi. Heç gizlətmədən açıq-aşkar deyirdilər ki, insanların maddi durumu ağırlaşacaq, vəziyyət pisləşdikcə bizim də mübarizə imkanlarımız yaxşılaşacaq. Bu ehtimal da özünü doğrultmadı. İndi belə şeylərə heç kim inanmır. Əlbəttə ki, artıq onlar daxili bəhanələrin heç cür işə yaramadığının fərqindədirlər. Buna görə də müxalifət son vaxtlar özünün təbliğat tezislərini beynəlxalq təşkilatların rəyləri, hesabatları, ayrı-ayrı xarici diplomatların Azərbaycan hökuməti haqda mənfi və ya tənqidi fikirləri üzərində qurur. Belə demək mümkünsə, müxalifət daxili nağılları bir kənara qoyub, tərəfdarlarına, camaata xarici nağıllar danışmağa başlayıb. Məsələn, Obama ABŞ prezidenti olan kimi vəziyyət dəyişəcək, Klinton Bakıya gəlib gedəcək işlər yoluna qoyulacaq, Amerika İranı vuracaq, ara qarışacaq, "Vaşinqton Post”da məqalə çıxacaq, hamı təşvişə düşəcək və s. Göründüyü kimi böhran qrupunun hesabatı da onların bu istiqamətdəki fəaliyyətinə yarayırdı və bu hesabatdan da təbliğat məqsədilə maksimum istifadə üçün cəhd etdilər. İndi yəqin ki, hərəkətə keçmək üçün beynəlxalq təşkilatların növbəti rəyini səbirsizliklə gözləyirlər.\n– Axı belə hesabatlar çox ciddi araşdırmaların nəticəsi olaraq meydana çıxır.\n– Düzdür, araşdırma aparılır. Amma aparılan təhlillər ilə yekun nəticə arasında çox böyük ziddiyyət və uyğunsuzluq var. Böhran Qrupu Azərbaycandakı vəziyyəti həssas sabitlik kimi dəyərləndirir və vurğulayır ki, İlham Əliyevin hakimiyyəti ölkə həyatının sabitləşməsi kimi yadda qalıb. Burada pis nə var ki? Bu, axı İlham Əliyevin idarəçilik üslubuna, liderlik keyfiyyətinə zərrə qədər xələl gətirmir. Böhran və digər çoxsaylı Qruplara və təşkilatlara nə lazımdır, o aydın deyil. Bizə isə yenicə müstəqillik əldə etmiş bir cəmiyyət olaraq məhz bir çox hallarda beynəlxalq təşkilatların bəyənmədiyi, ağız büzdüyü həmin stabillik lazımdır. Çünki Azərbaycanın bir dövlət kimi inkişafı sabitlik faktoru ilə birbaşa bağlıdır. Azərbaycan Prezidenti də bu faktora təminat verməyi və onun arxasında dayanmağı çox məharətlə bacarır. Əslində beynəlxalq təşkilatların belə yanaşması İlham Əliyev faktorunun ölkəmiz, o cümlədən, region üçün xüsusi önəm daşımasının etirafıdır. Və bu etirafdan sonra böhran və digər qrupların etdiyi və bundan sonra da edəcəyi təhlillərin, verəcəyi tövsiyələrin heç bir əhəmiyyəti və mənası qalmır\n– Alqış bəy, axı söhbət də elə stabilliyin çox həssas, yəni davamlı və dayanaqlı olmamasından gedir.\n– Qoy lap həssas olsun. Əgər bu həssaslıq qüsurdursa belə, bu qüsur, yürüdülən daxili və xarici siyasət xəttindən, Azərbaycan dövlətinin, hökumətinin xarakterindən yox, ölkəmizin yerləşdiyi coğrafiyanın xarakterindən irəli gəlir. Daha dəqiq desək, bu qüsur bizim ölkəmizin yox, bölgəmizin ümumi qüsurudur. Fakt budur ki, yerləşdiyimiz məkan həddindən artıq həssas bir regiondur, bunu hamı görür, başa düşür, etiraf edir və bu barədə müxtəlif fikirlər söylənilir. Mən hesab edirəm ki, bu fikirlərin ən mükəmməli ABŞ senatının xarici əlaqələr komitəsinin sədri senator Riçard Luqara məxsusdur. Senator deyirdi: "Azərbaycan dünyanın çətin və təhdid dolu bir məkanında yerləşir”. Əlavə izahata yer qalmır. Sual olunur ki, çətinliklər və təhdid dolu bir mühitdə mövcud olmasına və eyni zamanda erməni işğalına məruz qalmasına baxmayaraq mustəqilliyini qoruyub saxlamağı bacaran, yaşayan və inkişaf edən bir dövlət dayanaqlı, əbədi stabilliyə necə nail ola bilər? Həssas bir regionda olan dövlət, regionun fövqündə qeyri-həssas sabitliyi yarada bilərmi? Əlbəttə ki, yox. İnkar edilməz həqiqət ondan ibarətdir ki, bütovlükdə regiona, eyni zamanda Azərbaycana etibarlı və uzunmüddətli sabitliyi yalnız Qarabağ probleminin ədalətli həlli gətirə və bərqərar edə bilər.\n– Elə bir sira beynəlxalq təşkilatlar da onu deyirlər ki, Azərbaycan iqtidarı Qarabağ problemindən bəhanə kimi istifadə edir.\n– Doğrusu, burada da mən elə bir məntiq görmürəm. Əgər o bəhanəni zərərsizləşdirib, iqtidarın əlindən almaq istəyirlərsə, bunun çox sadə yolu məlumdur, torpaqlarımızın işğaldan azad olunmasına, ərazi bütövlüyünün bərpasına dəstək versinlər, bu problem öz ədalətli həllini tapsın və heç kim də ondan bəhanə kimi istifadə edə bilməsin. Çox maraqlıdır, nədənsə son vaxtlar xarici ekspertlərin Azərbaycana yönəlik açıqlamalarında bir sistemsizlik, öz-özünü təkzib etmə hökm sürür. Bir neçə ay bundan əvvəl ABŞ dövlət katibinin insan haqları üzrə sabiq müavini Devid Kramerin müsahibəsini oxudum. Cənab Kramer Azərbaycanda gedən prosesləri tənqid edir və sonda deyir: "Bəli, biz qəbul və etiraf edirik ki, Azərbaycanın özünəməxsus inkişaf tendensiyası və inkişaf yolu var. O, Fransa və ABŞ-ın yolunu heç vaxt təqlid etməyəcək”. Elə bizim yerli ekspertlər də, politoloqlar da bunu deyir. Mövcud modelin, Azərbaycanın davamlı və alternativsiz inkişaf yolu olduğunu vurğulayırlar. Yaxşı, bəs onda cənab Kramer və bir sıra xarici diplomatlar nə istəyirlər?\n– Alqış bəy, xarici diplomatlardan söhbət düşmüşkən, Turqut Ərin Heydər Əliyev haqqında olan kitabından ayrı-ayrı parçalar yerli mətbuatda dərc olunur. Bu haqda nə deyə bilərsiniz?\n– Deyim ki, Türkiyənin özündə də Türk Cümhuriyyətinin qurucusu Mustafa Kamala da qarşı həmişə belə hücumlar olur. Ona sui-qəsd etmək istəyiblər, böhtan atıblar. Bu cür kampaniyalar indi də davam edir. Ancaq heç bir halda Atatürkü inkar etmək mümkün deyil və bu ölkədəki inkişaf və milli birlik Atatürk adı ilə bağlıdır.\n– Bəzən Heydər Əliyevi Mustafa Kamal Atatürklə müqayisə edirlər.\n– Mənim Mustafa Kamal ilə bağlı mövqeyim bəllidir və onu bir daha izah etdim. Müqayisəyə gəldikdə isə mən Heydər Əliyevi heç kimlə müqayisə etmək istəməzdim. Mustafa Kamal tamam fərqli bir dövrdə və dönəmdə yaşayıb. Onun öz potensialını bir qurucu və qurtuluşçu kimi təsdiqləməsi üçün, belə demək mümkündürsə, daha münbit şərait var idi. Onda dünya bu qədər bir-birinin içinə girməmişdi. Amma Heydər Əliyev başqa, həm də çox ziddiyyətli və mürəkkəb dövrdə yetişən və formalaşan bir dövlət adamı, qurucu və qurtuluşçudur. Onun həyata keçirdiyi missiya daha çətin idi. Bir dəfə bu barədə demişəm, təsəvvür edin, bizim qarşımızda, hərəkət bir an dayanmayan körpü üzərində ev tikməyi tapşırıq kimi qoyurlar. Və biz bu evi elə tikməliyik ki, körpü üzərində gediş-gəlişə mane olmasın və bu evin içərisində sən firavan və rahat yaşaya biləsən. Heydər Əliyev də belə bir çətin, nəzəri və praktiki cəhətdən mümkün olmayanı gerçəkləşdirə bildi. Şərq və Qərb arasındakı körpü üzərində gənc və müstəqil Azərbaycan Dövlətinin fundamental əsaslarını yaratmağı bacardı. Heydər Əliyev Azərbaycan tarixinin, son 5 əsrdəki heç kimlə müqayisə olunmayan nəhəng tarixi-siyasi simasıdır.\nViews: 1473 | Added by: LaZa | Tags: gerçəkləşdirə bildi. Şərq və Qərb a | Rating: 4.5/2


Sumqayıt şəhərində üşaqlarda sağlam həyat tərzinin və sanitar-ekoloji mədəniyyətin işkişaf etdirilməsi üçün intellektual oyun keçirilib – F5xeber\nSumqayıt şəhərində üşaqlarda sağlam həyat tərzinin və sanitar-ekoloji mədəniyyətin işkişaf etdirilməsi üçün intellektual oyun keçirilib\n3 ay ago shahana\nPotensial Sumqayıt Mütəxəssislər Birliyi Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının dəstəyi ilə icra etdiyi “Sumqayıt şəhər orta ümumtəhsil məktəblərində uşaqların sağlamlığının qorunmasına və sanitar-ekoloji mədəniyyətin formalaşmasına xidmət edən tədbirlərin təşkili” layihəsi çərçivəsində sağlamlığın qorunmasına və sanitar-ekoloji mədəniyyətin formalaşmasına xidmət edən “İntellektual oyun” təşkil olunmuşdur.\nQeyd edək ki, bu layihənin əsas məqsədi Sumqayıt şəhər orta ümumtəhsil məktəblərinin aşağı sinif şagirdləri arasında uşaqların sağlamlığının qorunması və möhkəmləndiirlməsi üçün sağlam həyat tərzinin və sanitar-ekoloji mədəniyyətin formalaşmasına xidmət edən maarifləndirmə işinin təşkilidir. Layihə çərçivəsində sağlam həyat tərzinin rolu, düzgün və sağlam qidalanma, idman, təmiz hava, su, günəş və s., həmçinin sanitar-ekoloji qaydalar, bu qaydaların pozulmasının sağlamlığa təsiri və digər məsələlər üzrə maarifləndirmə işləri uşaqların sağlamlığının qorunmasına gətirib çıxaracaq.\nLayihə çərçivəsində iyun ayının 11-də Potensial SMB-də Sumqayıt şəhər orta ümumtəhsil məktəblərinin fakultativ məşğələlərindən seçilmiş 20 nəfər uşaq arasında intellektual oyun təşkil olunmuşdur. 5 nəfərdən ibarət 4 qrupda sağlam həyat tərzi və sanitar-ekoloji mədəniyyətlə bağlı bilik yarışı keçirilmişdir. Suallara düzgün cavab verən şagirdlər arasınan qaliblər müəyyən edilmiş və mükafatlandırılmışdır. İştirakçıların hamısına fəxri fərmanlar hədiyyələr təqdim edilmişdir. “İntellektual oyunu” Birliyin təlimçisi Rauf Əliyev tərəfindən aparılmışdır. Aparılan “İntellektual oyunu”da uşaqların sağlamlığının qorunmasında sağlam həyat tərzinin rolu, düzgün və sağlam qidalanma, idman, gündəlik rejim, pis və zərərli vərdişlər, təmiz hava, su, günəş və s., həmçinin sanitar-ekoloji qaydalar, bu qaydaların pozulmasının sağlamlığa təsiri və s. kimi suallar verilmişdir Ekoloji təhsil və maarifləndirmə ilə bağlı keçirilən “İntellektual oyunu” iştirakçıların böyük marağına səbəb oldu.\n“İntellektual oyunu”da hər bir iştirakçı müzakirələrdə fəal iştirak edərək biliyini, düşüncələrini və rəylərini sərbəst ifadə edə bilmişdir.\nPrevious Saatlıda vətənpərvərlik təbliğ olunub – QHT-nin tədbiri\nNext Şəhid Dilqəm Nəbiyev adına 178 N-li tam orta məktəbdə “Aprel döyüşləri bizim şanlı qələbəmizdir” mövzusunda görüş keçirilib


Generallar Paşinyanın müharibə bəyanatından | No Comment\nErmənistanın baş naziri Nikol Paşinyanın ölkə parlamentində çıxışı zamanı İkinci Qarabağ müharibəsi və sentyabrın 27-dən noyabrın 10-dək davam edən hərbi əməliyyatların gedişi haqqında verdiyi bəyanat ordu generalları arasında narahatlıq yaradıb.\nNOCOMMENT report-a istinadən xəbər verir ki, bunu “Joxovurd” qəzeti yazıb.\nMəlumata görə, generallar qapalı formada toplantı keçiriblər və müharibədən sonrakı vəziyyəti müzakirə ediblər. Nəşr vurğulayır ki, yüksək rütbəli hərbçilər onlar barədə cinayət işinin açılacağından narahatdırlar.\nQeyd edək ki, N.Paşinyan parlamentdəki çıxışında 44 günlük döyüşlərdə Ermənistan ordusunun əməliyyatlarının yetərsiz və səmərəsiz olduğunu bildirib.\nO, hadisələrlə bağlı araşdırma qrupu yaradılmayacağını da deyib: “Hər kəs öz vəzifəsini arxayın icra edə bilər. Ancaq buraxılan səhvləri öz aranızda müzakirə edib, nəticə çıxarmaq lazımdır”.\nLakin erməni generallar N.Paşinyanın dediklərinə o qədər də etibar etmirlər. Məğlub ordunun yüksək rütbəli zabitləri yaxın zamanlarda vəziyyətin dəyişəcəyindən və məsuliyyətə cəlb olunacaqlarından qorxurlar.\nXatırladaq ki, iyunun 20-də Ermənistanda növbədənkənar parlament seçkiləri keçiriləcək. N.Paşinyan bu kimi çıxışlarla generalları özünə tabe etmək, seçkilərdə ona səs vermələrinə nail olmaq istəyir.\nPaşinyan generalları təcili topladı\n14 may - 10:581593\n14 may - 10:441025\n14 may - 00:15911\n14 may - 09:55868\n14 may - 09:34525\n09 may - 09:342931


GENBALAQ+ŞALVAR üçün axtarış neticesi\nAxtarış Neticesi : GENBALAQ+ŞALVAR\n[color=#6a60ec][b][i][u]Bəzi əşyalar ilk dəfə hazırlananda yalnız kişilər üçün nəzərdə tutulmuşdur.Lakin zaman keçdikcə qadınlar bunları istifadə etmiş və demək olar ki həmin əşyaların kişilər üçün yaradıldığı yaddan çıxarılır.\nBunlar fransız kralı XİV Lüdoviq in sa\nDar cins geyinənlərin nəzərinə\n[color=#f82e00]Dar cinslərə üstünlük verənlərə isə həkimlərin tövsiyəsi var. Onlar bu cür geyimləri orqanizm üçün çox təhlükəli hesab edirlər.\nAmerika Nevroloqlar Assosiasiyasının üzvü Karen Boyl deyir: “Dar şalvar\nYerleşdirdi: *_*M_O_N_I_K_A*_* (26.12.2012 / 18:24)\n[color=#f82e00]Bu qış mövsümündə müxtəlif parçalardan hazırlanmış geyimlər bir-birini əvəz edəcək. Ipək, dəri, kürkü hətta bir geyimdə istifadə edilə bilər.\nDolu xanımlar geyim seçərkən yapışan parçalardan uzaq durmalıdırlar. Parçalar artıq kiloları ört-basdır etmək üçün ən yaxşı vasitədir. Keyfi\nYerleşdirdi: *_*M_O_N_I_K_A*_* (26.12.2012 / 18:33)\nSəni Röyalarda Oxşayacağam,\nHəyat gözəldir Life is beautiful,\nsekise heves nece olsun qadinda,\nParok xesdeliyi nedir?,


11:21 08-09-2021 342\nSakinlər qeyd edirlər ki, mənzillərin 97 faizi satıldığı halda şirkət rəhbəri qırmızı yalanlar danışa bilir. Bu minvalla vergidən yayındırdığı vəsait mənimsənilir. Halbuki binanın sonuncu mərtəbəsinin tikintisi yarımçıq qalıb. Şirkət ən azı tikintini yekunlaşdıra bilərdi. Amma nə sakinlərə hesabat verilir, nə tikintinin dayanmasının səbəbi izah olunur, nə də normal söhbət aparılır.\nBəs bu işi təhvil verə bilməyəcəkdilərsə, yüzlərlə ailənin niyə hissləri ilə oynanılıb və verdikləri pullar hara gedib? Şirkət bir neçə il qabaq telekanallarda və internet mediasında özünü reklam edir, vətəndaşları bu binadan mənzil almağa çağırırdı. Bu da nəticəsi…\nOna görə də sakinlər İqtisadiyyat naziri Mikayıl Cabbarovdan xahiş edirlər ki, “Sahil – S İnşaat” MTK-nın vergidən yayınmasının araşdırılması haqda tapşırıq versin.\n“Cənab Baş Prokuror, biz alnımızın təri, zəhməti ilə pul yığıb ev-eşik sahibi olmaq istəmişik. Bu şirkətlə müqavilə bağlayıb ev sahibi olanda sevinmişdik ki, nəhayət, kirayələrdən canımız qurtarır. Amma çox çəkmədi ki, sevincimizi ürəyimizdə qoydular. Bir müddət sonra şirkət tikintini dayandırdı, sonuncu mərtəbəni indiyə qədər inşa edib təhvil verməyiblər.\nBiz dəfələrlə müraciət etdik, tikintinin davam etdirilməsini tələb elədik, amma maliyyə problemi ilə əlaqələndirib iş görmədilər. İndisə yeni problemlə üzləşmişik, şirkət nəinki tikinti aparmır, mənzilləri təhvil vermir, üstəlik, müqavilələrə xitam verir, yeni qiymətlər irəli sürür. Bununla kim razı olmursa, məhkəməyə verilir və mənzilinin əlindən alınacağı ilə təhdid olunur. Bu nə özbaşınalıqdır?”, – müraciətdə deyilir.


CHP: İstanbulda nəticələr ləğv edilirsə, Ərdoğanın da mandatı ləğv edilməlidir\nTürkiyənin aparıcı müxalifət partiyalarından biri olan Cümhuriyyət Xalq Partiyası (CHP) çərşənbə günü prezident Rəcəb Tayyib Ərdoğanın mandatının ləğv edilməsi haqda rəsmən müraciət etdiyini bildirib. Belə ki, CHP Ədalət və İnkişaf Partiyasının (AKP) 31 mart bələdiyyə seçkilərində iddia etdiyi pozuntuların keçən il ümummilli seçkilərdə baş verdiyini iddia edir.\nCümhuriyyət Xalq Partiyası bu gün həmçinin bildirib ki, İstanbul meri vəzifəsinə seçkilərin nəticələri ləğv edilərsə, eyni vaxtda, eyni zərflərdə İstanbul rəsmiləri və şuralarına verilmiş səslər də ləğv edilməlidir. AKP şuralarda əksəriyyət qazanmışdı.\nAKP və onun Milliyyətçi Hərəkət Partiyasından (MHP) olan müttəfiqlərinin apellyasiya ilə bağlı həftələrlə etdiyi müraciətlərdən sonra Türkiyənin Ali Seçki Şurası bazar ertəsi az səslə İstanbul bələdiyyəsinə CHP-nin namizədi Əkrəm İmamoğlunun qələbə çaldığı seçkilərin yenidən keçirilməsinə dair qərar verib.\nAKP özünün islamçı sələfləri ilə son 25 ildə ilk dəfə olaraq Türkiyənin 4 milyard dollarlıq büdcəyə malik ən böyük şəhəri olan İstanbula nəzarəti itirdi. Ərdoğan özünün siyasi karyerasına vaxtilə İstanbul meri olarkən başlamışdı.\nƏgər Əkrəm İmamoğlunun mandatını ləğv edirsinizsə, o zaman eyni qanunlar, eyni qaydalar, eyni seçki məntəqələri və şərtlər olduğu üçün prezident Ərdoğanın da mandatını ləğv etməlisiniz\nAli Seçki Şurası seçki dairələrinə təyinatlar zamanı pozuntular olduğunu bildirib. Ərdoğanın partiyası isə dövlət məmuru olmayan şəxslərin səsvermə məntəqələrinə təyin edilməsinin mütəşəkkil cinayətkarlıq olduğunu bəyan edib.\nBununla belə, Ali Seçki Şurası rayon inzibati dairə rəhbərləri, bələdiyyə şurası və yerli rəsmilərin seçilməsi ilə bağlı nəticələri ləğv etməyib. CHP bunu bütün səslərin bir zərfdə verildiyi və məntəqələrdə eyni səsvermə rəsmiləri tərəfindən hesablandığına görə mənasız addım adlandırıb.\n“Əgər Əkrəm İmamoğlunun mandatını ləğv edirsinizsə, o zaman eyni qanunlar, eyni qaydalar, eyni seçki məntəqələri və şərtlər olduğu üçün prezident Ərdoğanın da mandatını ləğv etməlisiniz," CHP sədrinin müavini Məhərrəm Erkək müxbirlərə bildirib.\nƏrdoğan çərşənbə axşamı seçkilərin "mütəşəkkil pozuntularla" müşayiət edildiyini bildirib və Ali Seçki Şurasının qərarının demokratiyanın gücləndirilməsi istiqamətində mühüm addım olduğunu deyib.


15:22 19 İyun 2019\nMərkəzi icra hakimiyyəti orqanları rəhbərlərinin və onların müavinlərinin şəhər və rayonlarda vətəndaşların qəbulu cədvəlinə əsasən iyunun 21-də saat 11:00-da mədəniyyət naziri Əbülfəs Qarayev Balakən rayon Mədəniyyət Mərkəzində (Balakən şəhəri, Heydər Əliyev prospekti 42) Balakən və Zaqatala rayonlarından olan vətəndaşları qəbul edəcək.\nNazirlikdən Trend-ə verilən məlumata görə, həmin gün saat 11:00-da mədəniyyət nazirinin birinci müavini Vaqif Əliyev Şəki şəhər Heydər Əliyev Mərkəzində (Şəki şəhəri, Heydər Əliyev prospekti 216) Şəki şəhəri və Oğuz rayonundan, mədəniyyət nazirinin müavini Rafiq Bayramov Qax rayon Heydər Əliyev Mərkəzində (Qax şəhəri, N.Nərimanov küçəsi 4) Qax rayonundan olan vətəndaşlarla görüşəcək.\nVətəndaşlar nazirliyin mct@mct.gov.az elektron poçt ünvanı, e-services. mct.gov.az elektron xidmətlər saytı, telefon məlumat sistemi (çağrı mərkəzi): 147 və ya (012) 493-92-17 (əlaqələndirici şəxs: Pərviz İsgəndərli - Regional siyasət şöbəsinin müdiri) və (012) 493-55-21 nömrəli telefonlar vasitəsilə qəbula yazıla bilərlər.\nQəbula gəlmək istəyən vətəndaşlar, həmçinin yuxarıda qeyd olunmuş rayonların mədəniyyət şöbələri ilə əlaqə saxlaya bilərlər.\nXəbərin orijinal ünvanı: https://az.trend.az/azerbaijan/culture/3078266.html\nMədəniyyət naziri müavinləri bölgələrdə vətəndaşlarla görüşəcək\n18 İyul 2019 21:13\n18 İyul 2019 20:37\n19 İyul 2019 01:38\nEmin Mahmudov: "Rusiya çempionatı bizimkindən çox üstündür"\n19 İyul 2019 01:37\n19 İyul 2019 01:32\n19 İyul 2019 01:29


Ana 7 yaşlı oğlunu hamamda boğdu.DƏHŞƏT – Mustaqil.Az\n10 dəqiqə əvvəlAzərbaycanda 3 ailənin yaşadığı bina yandı – XƏSARƏT ALAN VAR 14 dəqiqə əvvəlGənc yazar Birinci vitse-prezidentə müraciət etdi 23 dəqiqə əvvəlPrezident İlham Əliyev 20 Yanvar şəhidlərinin əziz xatirəsini yad edib 12 saat əvvəl“Həyəcanlı bir səs Bakıda qırğın olduğunu dedi” 12 saat əvvəlSSRİ-ni lərzəyə gətirən olay: Bakı döyüşü – Video\nAna 7 yaşlı oğlunu hamamda boğdu.DƏHŞƏT\nPublika.az xəbər verir ki, hadisə Ukraynada baş verib. 28 yaşlı qadın oğlunu hamamda yuyunduran zaman anidən boğmağa başlayıb. Daha sonra isə cəsədi vannada qoyub və evdən çıxıb. Hadisə barədə polisə yanlış informasiya verən qadın, oğlunun çimən zaman yıxılaraq boğulduğunu deyib. Lakin bu gün qadın şübhəli qismində saxlanılıb.\nAiləsi qadının xəstə olduğunu etiraf edib və uşağın onunla tək qalmasına icazə vermədiklərini deyib. Lakin təsadüfən evdə oğlu ilə tək qalan qadın onu öldürməyə müvəffəq olub.\nPosted in: Dünya, Hadisə, Kriminal, Sosial, Xəbər xətti


PREZİDENT “PULYUYAN” MƏRKƏZİ DƏ LƏĞV ETDİ! – Fərhad Məmmədov bu dəfə də sərt etiraz edə biləcəkmi?\n15/01/2019 - 09:59 2 371 0 0\nXəbər verdiyimiz kimi, Prezident İlham Əliyev Azərbaycan Respublikasında dövlət idarəçiliyinin təkmilləşdirilməsi ilə bağlı əlavə tədbirlər haqqında fərman imzalayıb. Fərmanın imzalanmasında məqsədin Azərbaycan Respublikasında dövlət idarəçiliyinin daha da təkmilləşdirilməsi, dövlət orqanlarının və qurumlarının fəaliyyətinin optimallaşdırılması və dövlət büdcəsi vəsaitindən səmərəli istifadənin təmin edilməsi olduğu qeyd edilib. Fərmanla ləğv olunan dövlət orqanlarından biri də Azərbaycan Respublikasının Prezidenti yanında Strateji Araşdırmalar Mərkəzidir (SAM).\nQeyd edək ki, SAM-ın fəaliyyətilə bağlı ictimaiyyət arasında birmənalı fikir yox idi. Mərkəzin rəhbəri Fərhad Məmmədovun adı zaman-zaman “Gülən şəbəkəsi”nə bağlılıqda hallanıb. Bu da onun “Gülən şəbəkəsi”nin Azərbaycandakı bir nömrəli adamı hesab olunan Prezident Administrasiyasının Siyasi Təhlil və İnformasiya Təminatı şöbəsinin sabiq müdiri Elnur Aslanovla yaxınlığı, daha dəqiqi onun kadrı olması ilə bağlı idi.\nFərhad Məmmədovun özü bu ittihamları belə təkzib etmişdi: “Bunu çirkin böhtan və ləkələmə kampaniyasının tərkib hissəsi hesab edirəm”.\nAncaq Elnur Aslanov 2014-cü ildə Prezident Administrasiyasındakı vəzifəsindən çıxarılıb Rabitə Nazirliyinə göndəriləndə ən sərt təpkini də Fərhad Məmmədov vermişdi. SAM rəhbəri mətbuata açıqlamasında Prezident Administrasiyasının sabiq şöbə müdirinin Rabitə və Yüksək Texnologiyalar Nazirliyində Strateji planlaşdırma, investisiya və elmi potensial şöbəsinin müdiri vəzifəsinə təyin olunmasına etiraz etmişdi. “Nazirlikdə aldığı yeni vəzifə Elnur Aslanovun miqyasına uyğun deyil, çox balacadır. Özü də bu vəzifə təqaüd yaşlı adamlara uyğun postdur”, – deyə F.Məmmədov qərara etiraz etmək cəsarəti göstərmişdi. Siyasi ekspertlər bunu “Gülən şəbəkəsi”nin (FETÖ-nün) arxasında böyük güclərin dayanması və onların yerli hakimiyyətlərlə hesablaşmaması ilə izah etmişdilər.\nAncaq həmin burulğanda F.Məmmədov işdə saxlanılsa da, səlahiyyətləri azaldılıdı. Mərkəzin fəaliyyətinə nəzarət Prezident Administrasiyasının Xarici əlaqələr şöbəsinə verildi.\n2017-ci ildə Prezident Administrasiyasının strukturunda dəyişikliklərdən sonra SAM yenidən müstəqil quruma çevrilsə də, fəaliyyətində hər hansı dəyişiklik olmadı. Bu səbəbdən də bir çox siyasi ekspertlər Mərkəzin bağlanmasını təklif edirdilər. Bunu da SAM-ın dövlət aparatında siyasi rəhbərliyə kömək məqsədilə yaradılmasına bazxmayaraq, üzərinə düşən vəzifəni yerinə yetirə bilməməsi ilə izah edirdilər. AMEA-da, eləcə də müvafiq qurumlarında müəyyən spesifik tədqiqatla məşğul olan qruplar olduğundan SAM-ın lüzumsuz bir qurum olduğu vurğulanırdı.\nHəqiqətən də Azərbaycanda SAM-ın nə iş gördüyü, hansı fəaliyyəti göstərdiyi məlum deyildi. Nə ölkənin taleyüklü məsələləri, o cümlədən Qarabağ probleminin dünya ictimaiyyətinə çatdırması ilə bağlı ortaya ciddi tədqiqatlar qoya bilirdi, nə də strateji proqnozlaşdırma ilə məşğul olurdu. Rusiyanın müvafiq qurumu ildə 60 ciddi əsər ortaya qoyduğu halda, SAM yaradılmasından keçən 12 il ərzində əhəmiyətli bir əsər təqdim edə bilməmişdi.\nSAM rəhbərliyi isə yalnız növbətçi fikirlər, sıradan münasibətlər sərgiləməklə, ildə bir neçə əhəmiyyətsiz tədbir keçirmək, bir-iki xarici səfərlə işini bitmiş hesab edirdi. Konkret faktlar və ittihamlardan isə belə görünür ki, bu tədbir və səfərlər də əsasən pul “yuyulmasına” xidmət edirdi.\nSonunci belə tədbirlərdən biri böyük qalmaqala səbəb olmuşdu. SAM-ın Türkiyənin Siyasi, İqtisadi və Sosial Araşdırmalar Mərkəzi (SETA) ilə birgə Ankarada “Türkiyə-Azərbaycan əlaqələrinin gələcəyi” mövzusunda beynəlxalq konfrans adı altında təşkil etdiyi tədbirin də gözdən pərdə asmağa xidmət etdiyi ortaya çıxmışdı.\nXatırladaq ki, bunu konfransa dəvət olunan qonaqlardan biri – “Yeni Müsavat” qəzetinin baş redaktoru Rauf Arifoğlu ifşa etmişdi. Baş redaktorun açıqlamasından belə məlum olmuşdu ki, SAM rəhbərliyi növbəti dəfə pul “yumaq” üçün bir qrup media nümayəndəsini beynəlxalq konfrans adı ilə Ankaraya aparıb. Tədbirin keçirildiyi zalda isə Azərbaycandan aparılan 15 redaktordan əlavə çox az sayda adam olub. Yəni, bizimkilərin özləri deyib, özləri eşidiblər.\nFərhad Məmmədov məsələylə bağlı hər hansı açıqlama verməsə də, Strateji Araşdırmalar Mərkəzi Ankarada təşkil olunan tədbirlə bağlı özünün rəsmi internet səhifəsindən yazılı açıqlama yaymışdı. Ancaq bu açıqlamada da ittihamlara cavab verilməmiş, SAM rəhbərliyinin Ankarada beynəlxalq konfrans adı ilə keçirdiyi tədbirin əhəmiyyətsiz bir tədbir olduğunu bir növ qəbul etmişdi.\nGörünür, ölkə rəhbərliyi də SAM-ın artıq pul “yumaqdan” başqa heç bir iş görmədiyinə əmin olub. Buna görə də qurumu ləğv etmək qərarına gəlinib. Ancaq maraqlıdır, dostunun vəzifəsinin kiçildilməsinə sərt şəkildə etiraz edən Fərhad Məmmədov, özünün işsiz buraxılmasına necə reaksiya verəcək? O vaxtkı kimi sərt etiraz etməyə cəsarəti çatacaqmı?